
Mulţi spun că neamul nostru românesc este 
împărţit în două clase, dacă nu duşmane, dar 
măcar cu totul străine una de altu, așa de 
străine, ca şi cum ar fi două popoare deo- 
sebite : lumea dela ţară şi cea dela oraşe. 

Mulţi spun aceste vorbe numai pentrucá 
le-au auzit dela alţii; dar prea puţini sunt 
convinși că ceeace spun, este aşa. Lumea e 
făcută mai mult din oameni cărora le vine 
la îndămână să primească de-a gata orice 
opinii, ori-cât de îndrăzneţe, şi să se facă 
propovăduitorii unor teorii pe care le-au com- 
bătut eri, cu toată înverşunarea, şi pe care 
le susţin astăzi, pentrucă sunt la modă, 

Realitatea este aceasta: între lumea din sate 
şi cea din oraşe nu-i nimic comun. Aceste două 
popoare gândesc deosehit, trăiesc fiecare altfel 
de viaţă, şi are fiecare altfel de aspirații. 

Pentru cei cari cunosc viaţa poporului 

nostru, aceasta este o axiomă; iar studiul 
datinelor noastre, este singurul izvor din care 
se poate căpătă această convingere. 

După o zicere banală, trei evenimente mari 
se întâmplă în viaţa fiecărui om: naşterea, 
nunta şi moartea. 

De naşterea lui, omul nu-i vinovat întru 
nimica, şi nici nu ştie când se naşte ; despre 
moarte, nu ştim dacă ştie, aşa că naşterea 
şi moartea sunt evenimente care privesc, drept 
vorbind, pe alţii, nu pe acel cu pricina, pentru 
care în adevăr aceste sunt nişte «taine». 
Mulţi sunt iarăşi cari nu cunosc evenimentul 
mijlociu, adică nunta, în cât vorba cu «eve- 
nimentele mari», este o «vorbă mare», pe 
care oricine 6 cunoaşte, toţi o spunem foarte 
grav, în ocazii solemne, dar puţini ne dam 
seamă că-i o vorbă de clacă. 

Cu toate acestea de naştere, de nuntă şi 
de moarte sunt legate atâtea obiceiuri, în 
viaţa "satelor, obiceiuri necunoscute celor de 
la târguri, încât cunoscându-le, ne putem da 
seamă cam de unde purcede deosebirea du 
care pomenim en toții. 

Cunoscând obiceiurile acestea, vom par 

trunde taina : vom vedea ce gândeşte, ce 
crede şi cum trăiește poporul nostru, şi atunci 
amintindu-ne ce legi i-am făurit, ce viaţă 
artiticială şi protivnică firei lui i-am croit şi 
l-am silit s'o ducă, vom rămânea pe gânduri, 
cuprinși de mirare că între sate şi orașe este 
numai deosebireiarnu și duşmănie de móarte. 

In trei cărticele deosebite vom descrie da- 
tinele noastre la naștere, la uuntă şi la în- 
mormántare. 

Materialul acesta este foarte bogat, şi ca: 
drul restrâns al volumelor din această co- 
lecţiune nu ne va îngădui să vorbim pe larg 
precum sar cuveni, despre nişte lucruri aşă 
de însemnate. Cu toate acestea vom căuta să 
alegem, din mulţimea faptelor, pe acele mai 
caracteristice, rămânînd ca acei cari ar prinde 
dragoste de folllorul nostru, să se adân- 
cească în studiul lucrărilor speciale, dintre 
care cele mai de seamă sunt acele ale re- 
gretatului Sim. Fl. Marian, de care ne-am 
căluuzit în această lucrare, reproducánd, de 
multe ori, bucăţi întregi, cari ar fi pierdut 
din valoare dacă le-am fi trunchiat. 

Bine înţeles că nu în toate satele noastre 

obiceiurile sunt la fel. Ba, vor fi şi locuri 
de acele în care, din pricina sărăciei, nu se 
mai practică nici unul din datinele de care 
vom vorbi. Este, însă, în afară de orice în- 
doială, că în vremurile vechi, aceste datine 
reconstituite din rămășițele aflate astăzi în 
toate "părţile locuite de români, erau gene- 
rale. Şi avem dreptul să credem că ele eray 
urmate, cu sfinţenie, nu numai de țărănime, 
ci şi de clasa boerească, pentrucă într'o vreme 
nu era mai nici o deosebire, în privinţa da- 
tinelor, între aceste două clase, între care, 
cu cât se scurge vremea, cu atât se adân- 
ceşte şi prăpastia care le desparte. 

Prăpastia aceasta, ne este dat nouă, celor 
de astăzi, cari simţim şi cugetăm româneşte, 
să o facem să dispară. 

Dar, pentru a nu cădea în greşala tuturor 
reformatorilor noștri, cari au lucrat pe ni- 
meritele, și din pricina cărora am ajuns în 
halul de astăzi, se impune să cunoaștem ve- 
chile noastre credinti, pentru a şti ce fel do 
instituţii se cuvin poporului nostru, dacă voim 
să ajungem, vreodată, idealul pe care mulţi 
îl urmăresc: un neam mare şi fericit. 

În orașul X, — şi prin X se înţelege ori- 
care oras din România, fără deosebire — la 
biserica sfântului cutare, se celebrează, cu 
mult alaiu, căsătoria domnişoarei A. cu domnul 
B. Tinerii sunt felicitati, cu căldură, de rude 
şi de prieteni, care petrec apoi cu lăutari, 
cu mâncare şi cu băutură. Lumea se îm- 
prăştie veselă, iar pentru tineri, care au fost 
şi ei veseli până atuncea, începe un traiu de 
grije şi de chin: frica de a aveá copii. 

Dintr'o mie de fete care se mărită, cu greu 
s'ar găsi una care să dorească a aveă un 
copil. bvirea fiinţelor acestora pe lume este 
un prilej de supărări, de nopţi nedormite, 
de blăstămuri şi adese ori de încărcarea su- 
fletului cu crime, din care unele rămân pe 
veci necunoscute. 

Din această pricină sa născut, în orașc, 
o meserie specială, foarte rentabilă, adică ni- 
micitorii vieţii pruncilor. Moase foarte iscu- 
site şi mai cu seamă doctori foarte mult cău- 
taţi, trimet în fiecare zi, în lumea îngerilor, 
sumedenie de fiinţi nevinovate, ale căror 
ochi nici n'au apucat a vedeá lumina zilei. 

Altfel se petrec lucrurile în lumea satelor. 

Aici insuráfeilor nu li-i groază de copii; 
ci, din potrivă, este o ruşine, este o neno- 
rocire pentru casa în care femeea-i stearpa. 
Bărbatul își mustră nevasta care-i stârpitură, 
pentrucá el se tine de zicătoarea bătrânească : 
«mulțimea copiilor, bucuria românului.» 
Tar nevasta, care știe să cânte Dorul Ro- 
mâncei» : 

De-ar vrea bunul Dumnezeu 
Să-mi asculte dorul meu! 
De-aş avea un copilag, 
Dragul mamei îngeraş! 


nu știe ce-ar mai face când simte Qă dorul 
nu i se poate împlini. 

Şi, ca să aibă un copil, se sfítueste cu 
toată lumea, și fiecare o învaţă fel de fel de 
leacuri. Mă-sa, ori soacră-sa, o îndeamnă su 

aibă credinţa în Dumnezeu, dela care toate 
purced în lume, şi o învaţă cum să-l roage. 
Plateşte sărindare, acatiste şi leturghii; ţine 
posturile ; face lumánári lungi câtu-i şi ea 
de naltá, şi le aprinde la icoana Maicei 
Domnului; ba colindă pân'şi mănăstirile şi 
bisericele unde sunt icoane făcătoare de 
minuni. 

Dacă posturile şi rugăciunile nu-i ajută, 
atunci urmează sfaturile femeilor mai în 
vârstă, care-i spun cum să fiarbă trandafir 
ori liliac alb în vin, şi să-i bea zama ames- 
tecatá cu miere curată de albine; ori să 
fiarbă în rachiu nouă fire de usturoiu, să le 
lese nouă zile la căldură şi a zecea zi să 
înceapă a beă cu socoteală, ca să-i ajungă 
băutura nouă zile. Babele mai iscusite, îi 
soptesc în taină cum sá beie sămânţa de 
epure, ori să se scalde în apă fiartá cu fe- 
luri de burueni şi flori mirositoare, precum 
*crăpusnicul, hemeiul şi románita. 

Dacă nici cu acestea nu iese la vre-un 
capăt, atunci încep vrájile. Femeea începe 
să devie vicleană. Cumpără pe pălimarul bi- 
sericei, care pune sub sfânta masă din altar 

o cordicá pe care i-o dă ea, şi o lasă să steie 
acolo până când slujeşte preotul douăspre- 
zece leturghii, în care o pomeneşte gi pe 
dânsa, şi apoi se incinge cu acea cordică, și 
o poartă până ce purcede grea. 

La urmă, când și-a perdut orice nădejde, 
aleargă la descántátoare, ca să-i descânte, 

Şi ce este un descântec? 

Poporul crede în existenţa unei puteri 
supranaturale, pricinuitoare a tot răul de pe 
pământ, după cum Dumnezeu este izvorul 
binelui. Această, putere, își închipueşte el că 
o posedă Diavolul, care, pentru a nelinişti 
pe oameni, pentru a li amări traiul, se ames. 
tecă în toate actele vieţii lor, şi-i contrazice, 

Din pricina Diavolului, cred unele femei, 
că nu pot naşte copii, pentrucă li-cr fi dând 
anumite boale. 

Boala cea mai cunoscută," din pricina că- 
reia se crede că unele femei sunt sterpe, 
este Matriciul, cunoscută la românii din 
Ardeal şi sub numele de ¿gárc sau cárcel. 

Dar dacă diavolul are atâta putere, Dum- 
nezeu nu l-a lăsat să-şi facă de cap, căci a 
dat oamenilor! leacuri, prin care să nimi- 

cească puterea Diavolului, şi babele descân- 
tătoare ştiu descántece cu care alungă pe 
Necuratul din trupul femeei, şi astfel dis- 
părând origina răului, în curând i se împli- 
neşte dorul, 

De curiozitate vom arătă cum se descântă 
de matrice, pentru a se vedea cât de pri- 
mitivă și de simplă este credinţa în des- 
cântece, 

Intr'o Luni dimineaţa, până a nu răsări 
soarele, femeia presupusă bolnavă de mătrice, 
se duce la babă, care suflând asupra unui 
pahar cu rachiu, sau cu vin, sau chiar tu 
borş proaspăt, zice următoarele cuvinte: 

Stái mátriciu ! 

Nu hui, 

Nu pocni, 

Prin oase nu te porni! 
Mátriciu prin sete, 
Mátriciu prin foame, 
Mătriciu prin deochi, 
Matriciu prin osteneală, 
Mátriciu prin spaimă, 
Mátriciu prin neodihnă, 
Mutriciu de 99 de feluri, 
Mátriciu de 99 de soiuri, 

Din piept, 

De sub piept, 

Din inimă, 

De sub inimă, 

Din sele, 

De sub gele, 

Din braje, 

Din toate incheetufile, 

Si din toate ciolanele! 

Că tu de nu-i ieşi, 

Cu 99 de coase te-oiu così, 

Din trup şi din toate oasele 

'fe-oiu porni. 

Cu 99 de seceri te-oiu seceră, 

Din trup şi din toate încheeturile 

Te-oiu luă 

Sin Marea-neagră te-oiu mână, 

Şi-acolo te-oiu aşeză, 

Acolo-i sta, 

Acolo-i beă, 

Acolo-i mâncă, 

Şi pe X. în pace îi lăsă. 

X. să rămâe curata 

Şi luminată 

Ca D-zeu, când a făcut-o, 

Ca maică-sa, când a náscut-o, 

Ca argintul strecurat, 

Cum e de D-zeu lăsat, 

Ca soarele pe senin, 

În vecii vecilor, umin! 
www.digibuc.ro 

Rachiul acesta, astfel descântat, se dă 
femeei să-l guste, de trei ori, pe nemâncate, 

Lucrul e foarte simplu, și poporul e aşa 
de naiv să creadă că puternicul Diavol se 
teme de amenințările unei babe, şi își pă- 
ráseste victima, care numai prin aceasta se 
însănatoşeşte, 

Dar, dacă nu ar fi naivitate, nu ar putea 
fi nici credinţă în descântece! 

$ 


In sfârşit a dat Dumnezeu bucurie în 
casa creștinului, a binècuvântat pântecele 
nevestei, care în curând va naşte un copil. 

Oare ce va fi: băiat ori fată? 

Cine poate să-i spuie? Babele, care ştiu 
-şi toaca în cer, asta n'o pot spune. Femeia 
însărcinată ar putea să ghicească. Dacă poartă 
mai greu, va fi băiat, şi va fi fată, dacă 
poartă mai uşor. In Ardeal au un semn: 
când isprăveşte de țesut pânza, femeia tri- 
mete pe un copil cu ochii închiși, călare pe 
fuşteii răsboiului, să iasă în uliţa satului, ş 
acolo să deschidă ochii. Dacă va vedea întâi 
bărbat, femeia va naşte băiat, de va vedea 

Orice ar fi să nască, pe dânsa o îngrijește 
un singur lucru: să nu piardă, și să nască 
copilul viu. Frica aceasta, şi necunostinta 
regulelor de higienă, precum și neputinta, 
de a urmă aceste regule, când ar putea să 
le cunoască oricât de bine, au îmbogăți 
mintea sătencelor noastre cu o mulţime de 
superstiții, de credinti zádarnice, de care se 
tin cu sfinţenie, şi astfel fiecare manifestare 
a vieţii este legată de o regulă, de o lege, 
care trebue urmată fără șovăire. 

Unele din aceste superstiții au oargcare 
legătură cu multe precepte de higienă, ceeace 
înlesneşte explicarea lor firească ; altele, însă, 
nu au nici o explicare logică, şi origina lor 
se pierde în nişte timpuri şi în niște prac- 
tice astăzi încă necunoscute, 

Dacă unei femei însărcinate nu-i este în- 
găduit să desculte pe cineva, căci nu va 
putea naşte până ceracela pe care l'a des- 
culţat nu-i va da apă din opincă sau din 
cismă, explicaţia acestei superstiții are un 
fond de higienă : femeia însărcinată nu trebue 
să facă sfortári, şi a trage cismele unui 
bărbat, de multe ori poate fi o cauză de 

avort. Cum sar putea explică, însă, altă 
superstiție: Să nu dea nimărui apă, căci nu 
va putea naşte până ce acela nu-i va da să 
bea din pumni! 

Oricum s'ar explica superstiţiile, gi rămâie 
chiar în veci neexplicate, ele fac parte din 
viaţa intimă a neamului nostru, şi e bine 
să le cunoaştem, căci numai prin cunoaşterea 
lor ne putem explica unele acte care ar părea 
că nu au nici o noimă. 

Cum am spus, fiecare clipă din viaţa unei 
femei însărcinate este în legătură cu o su- 
perstitie, de care nu trebue să se îndepăr- 
teze, pentru a nu i se întâmpla ceva rău 
copilului care trebue să se nască. 

Când se găteşte, dimineaţa, femeea însăr- 
cinată : să nu-și înnoade cozile, că face copilul 
cu limba împiedicată ; să nu-şi pue floare la 
brâu, că face copilul cu semn ; de va culege 
surcele 'n poală, copilul va avea pete pe 
trup ; să nu dea cu piciorul în câne, ca să 
nu-i fie copilul cános la inimă, ori páros ca 
dulăii. 

Mâncarea este lucru gingaş, care dă mult 
de lucru femeilor îngreunate. Să nu mă- 

nânce poamne îngemănate, căci va face copii 
gemeni. Din măr început sa nu manânce, 
că face copilul cu semn, ca şi când! ar fi 
muşcat de câne; iar poame crude dacă ar 
mânca, poate naște fără timp. Să nu mănânce 
Dumineca, păstăi, că-i va îi copilul támp, şi 
va tace fapte rele; va avea copilul limba 
prinsă, de va mânca femeea grea carne ne- 
tăiată din frigare ; va avea copilul bube nu- 
mite focuri, şi va zăcea de boala numită 
aripi, de va mânca ea borş umplut în zi 
de sec, ori aripi de paseri. 

Cu toate acestea femeea însărcinată trebue 
să mănânce orice, când i-ar veni poftă, și 
mai cu osebire, când ar vedea po alţii mán- 
când, pentrucă altfel ar putea să peardá. De 
aceea nu-i. bine să intre în casa unde mă- 
nâncă cineva, iar de intră, gazdele o în- 
deamnă să guste din tot ce-i pe masă, pen- 
trucă-i mare păcat să nu dai de mâncare şi 
de băutură unei femei care pofteste. şi ro- 
mânii din Bucovina cred că păcatu-i eu atât 
mai mare, cu cât femeea-i mai pofticioasa. 

Se povesteşte despre multe nenorociri în- 
tâmplate femeilor care au poftit ceva, şi wau 

putut să capete îndată. Pentru a înlătura 
asemenea nenorociri, de multe ori bărbaţii 
sunt névoiti sá fure unele lucruri pe care 
nu le-ar putea dobândi altfel. De pildă o tá- 
rancă zăreşte în livada proprietarului nişte 
fructe frumoase, și pofteşte. Bărbatu-său se 
dă în vânt ca să-i poată împlini pofta. Să 
intre el în curtea boerului şi să-i ceară un 
mar pentru nevastă |... Atunci îl fură. Jude- 
cătorul sever, care ştie pe de rost articolele 
din lege, dar nu cunoaşte viaţa poporului, 
„îl va considera pe acest făptaş ca un pungas 
de rând, şi-l va condamna» pentru o faptă 
socotita infamantă în lumea oraşelor, pe când 
cei din sate îl vor aplauda și-l vor da ca 
pilda omului brav, iubitor de mevastă şi de 
copii. 

Două popoare deosebite, cu două menta- 
lităţi deosebite ! 

Viitoarea mamă doreşte ca copilul ei să 
fie frumos ca Făt-frumos din basme. De aceea 
de multe trebue să se ferească. De va vedea 
un foc, sa nu se mire şi să nu pnie mâna 
pe obraz, căci copilul va avea pe faţă peto 
roşii ; la mort să nu se uite, ca să nu-i fie 

copilul galben ca mortul, şi nici să nu pri- 
vească un om schiop, sau orb, sau cu altă 
meteahnă, ca să nu'i fie copilul ca acela. Iar 
dacă, fără voea ei, ar vedea oameni de aceştia 
urâcioşi, să zică: «nu văd unu, ci văd doi», 
şi nu i se va întâmpla nimic. 

Dar frica cea mai mare o au femeile în- 
sárcinate, de duhurile necurate, din care cel 
mai groaznic este Samca, numit în Mun- 
tenia Avestifa, aripa Satanei, iar in Buco- 
vina Spurcata. 

Pe când fecioara Maria era însărcinată cu 
Domnul nostru Isus Hristos, Samca a în- 
cercat s'o sminteascá şi pe dânsa, adică s'o 
înspăimânte și so chinuiască, precum face 
şi astăzi. Dar Arhanghelul Mihail a întâlnit-o 
în cale, şi a luat-o la bătae cu un biciu de 
foc, până ce duhul cel necurat i-a făgăduit 
că nu se va apropia niciodată de casa ori 
de persoana la care se vor afla scrise nu- 
mirile ei. Şi Samca are 19 și chiar 24 de 
numiri, și se arată femeilor îngreunate și 
pruncilor sub forma tuturor animalelor; nu- 
mai sub forma de oaie, vițel şi porumbel nu 


www.digibuc.ro 


DATINELE NOASTRE “LA NAȘTERE 19 


se arată, pentrucă acestea inchipuesc nevi- 
novátia şi curăţenia, 

Pentrucá Samca nu se apropie de casa şi 
de persoana la care se găsesc numirile ei, 
în multe case sunt scrise pe părete aceste 
numiri, şi multe femei însărcinate şi copii 
poartă asupra lor o cărticică manuscrisă, nu- 
mită Rugăciunea sf. Arhanghel Mihail, pe 
care trebue să o scrie numai un om bătrân, 
căruia Samca n'are ce-i face. 

Prin unele părţi ale Transilvaniei, românii 
cred că ar fi un duh necurat, numit Baba 
Coaja, care omoară pe copiii cei nebotezati 
şi ascunde sufletele lor în soc, unde petrec 
pănă ce le putrezeşte trupul, din care pri- 
cină românii nu prea strică socul. 

In Muntenia, poporul crede în alt duh ne- 
curat, Sburatorul, un fel de smeu, care intră 
noaptea pe coş în casele oamenilor, sub formă 
de şerpe cu pară de foc şi chinueşte pe 
femei, care din pricina asta zac de boala 
numită lipitura, de care poate scăpa prin 
anumit descántec. 

* 

Se apropie vremea ca femeea sá se uşu- 

reze, şi ea trebue să fie pregătită cu de 
toate, şi cu cele trupeşti, şi cu cele sufle- 
testi. Mai cu samă nu trebue să uite de a 
merge la biserică să se spovedească şi să se 
îm părtăşască. 

Când simte ceasul mântuirei şi începe fe- 
meea a se văicăra, bărbatul dă fuga până 
la moaşă, care se şi înfăţişează cu toate so- 
cotelile ei. 

Prin Transilvania, se pune lângă patul fe 
meei o furcă de tors, un topor şi o măciucă, 
pentrucă dacă va naşte fată, să traga la furcă, 
iar de va naşte băiat, să tragă la topor sau 
la măciucă. 

Dacă o femee nu poate naşte cu înlesnire, 
dacă «se chinueste , se întrebuinţează fel de 
fel de mijloace ca să se uşureze. Pe lângă 
lucruri doftoriceşti, care pot fi de folos, se 
fac şi practice superstifioase. Aşa, în unele 
părţi din Transilvania, moașa dă de trei ori 
cu piciorul în uşă, iar bărbatul sloboade 
pusca peste casă; alţi bărbaţi împlântă două, 
topoare cruciş în stâlpul acoperemântului de 
la casă. În Bucovina îi pnn sub aşternut ùn 
topor, ori un cuţit. În Macedonia se crede 

că dacă o femee ştie că alta are să nască, 
aceasta se trudeste până ce vine aceea s'o 
stropească cu apa din gură, şi s'o afume cu 
o bucăţică din haina cu care e îmbrăcată, 
iar in Vlaho-Olisura e destul ca acea femee 
să-și scoată veriga din deget și s'o puie la 
bolnavă. În Banat, se afumă în casă cu tă- 
mâe şi cu smirnă din care a ars la Crăciun 
ori la Paşti. In Moldova și Bucovina, când 
femeea se trudeşte prea mult, se crede că 
i-a făcut cineva pe ursită, şi se aduce o 
vrăjitoare care să-i desfacă. 

In sfârșit a dat Dumnezeu şi femeea sa 
uşurat ; a haladuit, cum se zice prin Bu- 
covina. Cea întăi grija a moaşei este să ureze 
pruncului traiu bun şi viaţă senină. In alte 
părţi, însă, sunt obiceiuri, foarte frumoase. 
Aga, în Poiana Stampii, din Bucovina, cum 
sa născut copilul, moaşa îl rădică în sus, 
şi de-i băiat, zice: 

Acest băiat, 

Ce l-am rădicat, 

Să fie norocos, 

Şi mintos, 

Şi voios, 

Şi drugostos, 

Şi sănătos, 

Si 'nvátat, 

Si bogat, 

Om de treabă, 

Si luat ín seamá ! 


lar dacă-i fată, zice: 


Această copilă 

Să fie frumoas:, 
Şi mintoasă, 

Şi voioasă, 
Drăgostoasă, 
Sănătoasă, 

Si 'nvatatá, 

Şi bogată. 

Şi femeie de treabă, 
Şi luată 'n seamă! 


În Căndreni, moaşa ridicând copilul, zice : 


— Cine-i acesta? Ori vornicul? 

— Vornicul! (răspunde tot moaşa). 
— Cine-i acesta? Ori dascălul? 

— Dascălul | (răspunde iarăş moaşa). 
— Ori íi om de omenie, 

Ori nu-i om de omenie? 

— Ba îi om de omenie! 

Om cuminte şi de treabă, 

Şi de toţi luat în seamă; 

Om frumos, voinic, bogat, 

Cu cei săraci îndurat; 

Nu-i beţiv, dar îndrăzneţ, 
Ca oamenii cei isteţi, 
Ca, toţi oamenii cei mari 
Cari au fost mai de demult 
Din moşi, 
Din strămoşi 
Şi răstrămoşi. 

Atâtea calităţi doreşte ţăranul nostru să 
aibă copiii lui, pentrucă atâtea calităţi ştie 
el că se cuvin unui om, şi de atâtea cali- 
táti ar da şi el dovezi, dacă împrejurările 
vietei nu l-ar indreptáfi să şi le înăduşe, sau 
— mai drept vorbind — dacă nu i le-ar înă- 
duşi acei cari tocmai îl învinuesc că nu le-ar 
fi având. 

După ce moașa rostește aceste cuvinte, 
apropie copilul de masă, şi zice: — «Acesta 
să fie la cap de masă, şi cuvântul lui să fie 
luat în seamă de toţi câţi îl vor auzi.» După 
aceea îi face semnul crucei, îl spală cu apă, 
de obiceiu rece, ca să fie deștept, şi apoi îl 
învăleşte într'o cămaşă de-a tată-său. 

Obiceiul de a spălă copilul cu apă rece, 
este la românii de pretutindeni. 

In Moldova şi Bucovina mai este obiceiul 
că după ce copilul a fost învălit bine, să-l 

puie sub masă, ta să steie macar o clipa, 
întocmai după cum eră obiceiul şi la vechii 
romani. » 

De acuma, trebue să se îngrijească moaşa 
și de nepoata, adică de lehuză, şi cea întăi 
grijă este s'o păzească de deochi. 

Pentru asta o descântă, și-i leagă la gat 
un fir roşu, pe care trebue să-l poarte până 
ce iese la biserică. 

In Bucovina se bate un canaf de lâna 
roşie de-asupra uşei, iar în Istria se îinplânta 
un cuţit în pragul uşei, ca să nu se apropie 
duhurile rele. 

In Macedonia se pune de-asupra uşei un 
fir de aţă albă şi altul roșu rasucit. In Vlaho- 
Clisura aceste fire se pun crucig de-asupra 
patului lehuzei. 

$ 

Precum în toate parţile lumei, aşă şi la 
noi, părinții se bucură mai mult când capătă 
un baiat, decât o fată. Ba se zice chiar că 
râd şi chetorile dela casă de bucurie când 
se naşte un băiat, şi plâng când se naşte 
o fată, 

Pentru poporul nostru pricina este numai 

că băiatul în curând devine ajutor la casă, 
şi gospodarul cu dânsul nu are atâtea griji 
şi supărări cum poate să aibă cu o fată, 

Credinţa în destin este înrădăcinată în 
mintea românilor de pretutindeni. Toţi cred 
că dela naștere încă îi este omului seris tot 
ce i se va întâmplă în viaţă, 

In cer se ţine o carte, cartea sorții, în 
care se scrie soarta fiecăruia. Ori ce ar face 
omul, ca să-și schimbe soarta, ar fi lucru 
zadarnic. «Aga mi-a fost scris» este cuvântul 
care încheie totul, este filosofia adâncă prin 
care se explică faptul că poporul a răbdat 
de veacuri, fără a murmură, toate nedrep- 
tátile şi asupririle. 

Tot atuncia când se naşte, omului îi ră- 
sare o stea pe cer, care-l călăuzeşte în cursul 
vieţii. Când i se întâmplă omului o mare 
supărare, steaua i se întunecă, şi de aceea 
când îl jăleşte cineva, îi zice : vai de steaua 
lui! Cât îi luceşte steaua pe cer, atâta vreme 
trăieşte şi omul, şi când omul moare, cade 
și steaua lui. De aici credinţa că meteorii 
sunt stelele oamenilor morţi. 

Soarta omului nu atârnă numai dela vo- 

inţa ursitoarelor, despre care vom vorbi 
mai la vale, ci și dela o mulţime de împre- 
jurări din timpul nașterei. Aşa, în Bucovina 
şi în Moldova este credinţa că dacă un copil 
se naște învălit întrun fel de peliţă, în 
cămașă, va fi foarte norocos. In Muntenia 
se crede că norocul este partea copilului care 
se naşte cu cătță pe cap. 

In Macedonia, când se naşte copilul în 
cămaşă, este un mare eveniment. Cámaga 
aceasta, este un talisman care are puterea 
de a apără viaţa celor primejduiţi, şi a îm- 
plini orice dorinţă. Pentru aceasta, însă ca- 
maşa trebue să stea patruzeci de zile în 
altarul bisericei, sub sfânta masă, şi să fie 
purtată prin trei orașe mari, din trei ţări 
deosebite, apoi să fie pusă sub un pod, ca să 
treacă peste dânsa un om mare, un împărat, 
un mitropolit, ori măcar un paşă, în trei 
“rânduri deosebite. După acestea talismanul 
capătă puterea strașnică pe care o are. 

Indată după naştere, şi după urarea care 
i-o face moașa, copilul trebue scăldat. 

Scăldătoarea aceasta se face cu o adevă- 

rată ceremonie, şi Incrurile trebaitoare sunt 
pregătite de mai înainte. 

Cea mai mare grijă se pune în alegerea 
apei pentru scăldătoare. Nu ori și ce apă, 
şi nu ori și cum, şi ori şi când adusă, trebue 
să sc intrebuinteze, pentru că dela apa asta 
atârnă, în mare parte, fericirea şi liniştea 
omului, în tot cursul vieţii lui. , 

Apa trebue adusă după răsăritul şi înainte 
de apusul soarelui, şi toate scăldătorile să 
fie făcute cu apă din acelaş loc, din fântână, 
care este cea mai prielnică. 

Ferească Dumnezeu să fia cineva scăldat 
în apă de iaz: 

Decât, maică, mă făceai, 
Mai bine mă prăpădeai, 
Fecioraş nu mai aveai: 
Mai scăldat cu-apă de iaz 
Sa ştiu numai de necaz. 


Nici în apă de pârău nu-i bine sa scalzi 
copilul: 


Vai rău m'ai scáldat : 
Cu-apă din párau 
Sá fiu cu toți rau. 


Chiar apa din râuri mari, nu-i bună: 

Taci, ca te-am scăldat 
Cu apa de Prut 

Sa fii tot urit; 

Cu apa de lunca, 

Sa fii tot de duca. 


Apa stătătoare, lină, alungă norocul dela 
copilul care-i scăldat în ea: 


Frunzişoara măr mărunt, 
Mamuţa când m'a făcut 
Tare bine i-a parut; 
Dimineaţa m'a scăldat: 
M'a scăldat cu apa lina 
Ca sa fiu, mama, straina; 
L'amiazi cu-apă din lapioc 
Ca sa nu mai am noroc; 
Seara cu apă din iaz, 

Ca să fiu tot de necaz. 


Cine-i scăldat cu apă din fântâna, acela-i om: 
Spune-mi maicu-adevarat 
Cu ce apa m'ai scaldat: 
Ori cu apă de fântână 
Sá port sabia 'ntr'o mână? 
Ori cu apă de sub punte 
Să fiu viteazul de munte? 


In sfârşit; apa să nu fie clocotita, ca si 
nu ajungă copilul un desfránat. 
Oala în care se fierbe scăldătoarea trebue 

să fie nouă, ca să răsuhe glasul copilului, 
precum sună oala cea nouă, 

În scaldátoarea copilului se mai pune 
busuioc, pentru ca să fie iubit ca busuiocul; 
bujor, ca să fie rumán și frumos; miere, 
páne, zahar, lapte dulce, ca să fie dulce la 
vorbă ca mierea, să-i fie viaţa îndestulată 
ca pânea de toate zilele și dulce ca zaharul, 
şi trupul alb ca laptele; se mai pune un 
ou, ca să fie întreg ca oul; bani de argint, 
ca sa fie nepreţuit ca argintul, şi aghiazmă, 
ca să nu se apropie de dânsul duhurile ne- 
curate, 

Lucrurile cari se pun în scaldătoarea co- 
pilului variază, în diferitele locuri unde lo- 
cuesc românii, Așa, în judeţul Sucevei, se 
mai pun în scăldătoare şi alte buruieni, pre- 
cum lemnte, ca copilul să umble curând în 
picioare ; sdrevet, pogchişor, cânepa, catus- 
nica, pentru ca fiecare din ele sa-i comu- 
nice darurile lor speciale. In Muntenia se 
mai pune orz, porumb, pentruca să aibă 
parte de cereale oamenii din Muutenia 
sunt mai practici. In Banat şi Ungaria se pune 
o pietricica, pentru ca să fie răbduriu ca 

piatra — pe acolo rómánului îi trebue şi mai 
multă răbdare. In Macedonia scăldătoarea se 
face într'un lighian mare de aramă, şi cu 
multă băgare de seamă ca să nu-l ajungă 
apa pe cap, de oarece pe acolo este datina 
să nu se spele capul copilul până ce nu 
va împlini un an. In Vlahc-Clisura moaga 
presură copilul cu sare peste tot trupul şi-l 
lasa așa o zi întreagă, după care îl spală peste 
tot, chiar şi pe cap, cu apă amestecată cu vin. 

In multe locuri este obiceiu ca copilul să 
se cântărească, ca să fie ferit de duhuri ne- 
curate, si să nu se deoache. 

După scăldătoare, copilul se înfaşe, 

'Toate lucrurile trebuitoare la înfăşare, sunt 
pregătite de mamă, sau aduse de nage ķi 
toate trebuesc făcute cu socoteală. 

Fasa, în unele locuri, are legate într'un 
colţ trei fire de usturoi, trei de piper, trei 
de grâu de primăvară şi trei de toamnă, trei 
de tămâe, trei de sare, trei sfărămituri de 
páne şi trei bucățele din casa copilului, ca 
să nu să deoache. Bránejele, pelincele, scu- 
tecele, tulpánagul, toute trebuesc lucrate cu 
drag şi cu voie bună, 

Astfel înfăşat copilul, este dat în braţele 
mamei, care arde de dor să-şi sărute pruncul. 
Cum îl ia în braţe, îl sărută pe frunte, 
şi-i zice: — «Dragul mamei, cum te iubesc 
eu, aşa să te iubească toată lumea». Si-l iu- 
beste, pentrucă mult a mai dorit, şi mult 
sa mai rugat: 
De-ar fi cerul cu priintá 
Sá 'mplinească a mea dorinţă: 
De mi-ar da un băeţel, 
Dragul mamei voinicel ! 

Şi cum ar vreă să-l culce cu dânsa, să-i 
simtă balsămul rásuflárei lui cáldute, să-şi 
împlinească dorul: 

Şi lag pune să se culce 

Pe al meu sân, leagăn dulce, 

Şi i-aş zice 'ncetişor: 

Nani, nani, puişor! 
Dar trei zile dela olaltă trebue săși stám- 
pere dorul, pentrucă nu e bine să-l culce 
în pat, alăturea cu dânsa, căci altfel ar că- 
pătă rofii ; iar de sar întâmplă să adoarmá 
cu spatele spre el, ar veni smeoaicele şi i 
l-ar -schimbă,, 

Frica cea mare a mamelor este ca nu 

cumva copilul lor să se deoache; de aceea 
în unele părţi, se pune lângă el o căciulie 
de usturoi, şi pretutindeni i se face benghiu 
în frunte. Benghiul se face aşa, ca să fie 
de folos: se ridică piciorul drept eu căl- 
câiul întors înapoi în sus, se ia tină de pe 
călcâi, se frământă cu scuipat, şi cu degetul 
arătător se face un semn în frunte. 

Benghiul este în legătură cu o fiinţă mi- 
teologică, cunoscută tuturor românilor, și care 
se chiamă Benga, adică necuratul. Pe mulţi 
îi auzi zicând: du-te la Benga, lua-te-ar 
Benga, parcă a intrat Benga'n el. 

Apa în care a fost scăldat copilul, nu 
poate fi aruncată în orice loc, nu numai 
pentrucă în ea a fost pusă şi aghiazmă, ci 
pentrucă dacă s'ar arunca în loc necurat, ar 
fi rău pentru copil. De asemenea nu se aruncă 
spre sfântnl Soare, care ne dă lumină și ne 
încălzeşte, ci spre miază-noapte. Nici pe foc 
nu se aruncă, pentrucă : 


Máicutá, al meu noroc 
L'ai tipat cu ciupa'n foc; 
Măicuţă, a mea ticnealá 
O-ai tipat cu ciupa'n pară, 
cum se zice într'un cântec din Transilvania. 

Pe gard iarăş nu-i bine să arunci apa din 
scăldătoare : 
Spune-mi maitá-adevárat 
Scalda unde mi-ai ţipat? 
Doar în vârful gardului, 
Să fiu sluga satului, 
Catana'mpăratului ? 


In multe părţi din Transilvania, scăldă- 
toarea se aruncă în loc curat, la tulpina unui 
nuc, pentruca copilul să fie frumos şi atră- 
gător. 

Iată cum se tánguie un flăcău, şi ce-i răs- 
punde aceea care-l chinueşte : 

— Eu, lele, de dorul tău, 
Nu pot sluji domnu-meu, 
Nici n'ascult pe tată-tău. 
— Bade, nu te supăra, 
Că, zău, nú e vina mea 
Ci-i vina măicuţă-mea. 
Ea frumoasă m'a făcut, 
Şi eu ţie ţi-am plăcut 
Ca piperul grecilor, 
Cu támaia popilor. 
Când măicuţa m'a scăldat 
Ea ciupa că mi-a tipat 
Tot în umbra nucilor. 
Spre chinul voinicilor. 

* 


Bibl. «Minervei», No, 33. .. . 3 
www.digibuc.ro 


94 ARTUR GOROVEI 


După ce sa aruncat scăldătoarea afară, 
intră în casă și tata, ca să-și vadă odorul. 

Cum intră, se aşează pe un scaun, şi moaga 
îl cinsteşte cu rachiu îndulcit cu miere, şi 
dacă copilul îi băiat, moașa ia căciula din 
capul bărbatului şi o pune întrun cuiu, de 
asupra lehuzei, de uude nu o poate lua, până 
ce nu şi-o răscumpără dela moaşă. De nu 
se face gluma asta, tata înţelege că are o fată. 

După asta, bărbatul se scoală de pe scaun, 
se duce până la masa pe care e aşezat co- 
pilul, îl sărută, şi apoi îl încredinţează mâ- 
ni-sa, datină moştenită dela Romani. 

La aceştia, în ziua de naştere, pruncul se 
aşeză pe pământ, și numai tata avea drept 
să-l ridice. Dacă-l ridică, recunoștea. că-i al 
lui. că are viaţă şi trebue să-l crească, De 
nu-l recunoștea, tata nu-l ridica, iar dacă 
eră un monstru, avea drept să-l omoare. 

+ 


Poporul nostru are credința cá femeia care 
a născut un copil, şi moaşa carea îngrijit-o 
sunt spurcate. In Moldava nu-i este îngă- 
duit lehuzei să se uite la soare, și pe unde 
ar umbla ea cu piciorul, arde şi pământul ; 

iar de-ar întâlni o altă femee care are copil 
mic, ar muri pruncii amândorora. 

Pentru a înlătură astfel de nenorcciri, 
preotul face anumite rugăciuni. 

In unele părţi chiar în ziua când s'a năs- 
cut pruncul, iar în alte părţi mai târziu, se 
aduce preotul ca să facă slobozirea casei. 
Citește anumite rugăciuni, şi face aghiazmă 
din care bea lehuza de trei ori şi se stro- 
peşte casa în cruciş, iar o parte se păstrează 
ca sii fie de pus în scăldătoarea copilului. 

După aceasta numai moaşa poate să iasă 
din casa în care a moşit, iar lehuza până ce 
nu i se va ceti molitva de 40 zile, nu tre- 
bue să însereze afară de gospodăria ei, căci 
altfel duhurile rele pot s'o pociască ori s'o 
nebuniască. 

In Macedonia femeile sunt şi mai fricoase ; 
până la patruzeci de zile, nici nu iese din 
casă după asfintitul soarelui; iar la Valahii 
din Moravia, timp de șase săptămâni lehuza 
nu trece pragul casei. 

Ori de câte ori, în acest timp, lehuza este 
nevoită să iasă din casă, trebue să puie, 
peste prunc, un lucru de fier: un cuţit, un 

cleşte, etc., ca să-l ferească de duhurile ne- 
curate, 

Romanii tot aşa făceau ca să-şi apere copiii, 
ba chiar gi pe cei în vârstă, contra vrájito- 
riilor, Ei, nu numai că descriau cu fierul un 
cerc în jurul pruncilor, dar chiar băteau, în 
pragul uşei, cuie scoase de pe mausolee, 


* 


Indatá după slobozirea casei, rudeniile şi 
prietenile lehuzei vin s'o vadă. Nici una însă 
şi nicăieri pe unde sunt Români, nu intră 
cu mâna goală în casa lehuzei. Fiecare tre- 
pue să aducă rodine, poclon — precum se 
zice în Transilvania —, cinstá şi crăvaiu în 
Banat. Darurile acestea, rodinele, constau 
din diferite lucruri de mâncare, precum gi 
din lucruri trebuitoare copilului, ca pânză, 
scutice, şi altele. Se mai aduce şi rachiu în- 
dulcit cu miere cu care se cinstesc toţi cei 
din casă, iar vin nu se aduce, crezându-se 
că vinul tulbură liniştea din lăuntru a omului, 
ceea ce ar puteă aduce vătămare lehuzei. 
În Macedonia, însă, aduc vin roşu, ca să 
aibă mama lapte. 


www.digibuc.ro 


DATINELE NOASTRE LA NAȘTERE 37 


Rodinele se duc numai până când se bo- 
tează copilul. 

Când intră. în casă femeea care merge în 
rodine, pune darul lângă lehuză, şi atingánd-o 
cu mâna, îi zice: — «Dumnezeu să te ridice l.. 
Dumnezeu să te 'ntoarcă !.. Dumnezeu să-ţi 
deie braţe pline!» 

Prin unele locuri, femeile care ştiu mai 
multe lucruri bătrâneşti, în loc de vorbele 
acestea de rând, zic aşa, mai subţire: 

Bine vam găsit! 

Într'un ceas bun cu noroc! 
Şi tot bine să vă fie 
De-acum si pâni'n vecie. 
Dar cu ce vă luudaţi: 

Cu fete ori cu feciori? 

Sá vă trăiască odrasla, 
Întru mulţi ani fericiţi. 
S'ajungeti s'o botezați 

Şi s'o cununaţi. 

După ce rosteşte aceste vorbe, se întoarce 
cătră copil, scuipă asupra lui şi zice; «Să 
nu-i fie de deochi.» 

Toate femeile câte vin în rodine, se cins- 
tesc, se veselesc, împreună cu nepoata, şi 
într'un târziu se împrăștie pe la casele lor, 

dar lehuza nu li da mâna, şi nici nu li spune 
vre un cuvânt, ca sănu i se ducă laptele 
cu cei ce au venit s'o vadă. 

* 


Românii de pretutindeni cred că soarta 
fiecărui om esté în mâna ursitoarelor; care 
urzesc traiul tuturora. Numai într'o privinţă 
nu se îi ţeleg toţi românii: când vin ursi- 
toarele ? 

Unii crod că vin în săptămâna în care s'a 
născut copilul, şi anume în nopţile fără de 
soţ: a treia, a cincea şi a șaptea; alţii cred 
că vin în cele întâi trei nopţi după naştere, 
iar alţii că vin în a opta noapte. 

Ursitoarel" sunt trei zâne care croesc ur- 
sita pruncilor, şi în Macedonia se numesc 
mire, albe, harăsite şi casmete. 

Tocmai pentrucă nu se ştie anumit ziua 
când vin ursitoarele, fiecine trebue să fie 
pregatit sá li facă primire bună, ca să nu 
le supere. 

Ursitoarclor nu li place întunericul; de 
acea în odaia copilului trebue să fie în tot- 
deauna luminii. Nu li plac oamenii supăraţi, 
posomoriti şi gulcevitori; de aceea părinţii gi 

oricine ar fi în casa unui nou născut, trebue 
să fie veseli şi voioși, măcar până ce trece 
timpul ın care vin ursitoarele, 

Ştiind că au toane, oamenii au totdeauna 
în grijă ca ursitoarele să găseasca, în casă, 
tot ce li-ar face plăcere, tot ce au nevoie. 
Deşi sunt zane, dar petrec ca și oamenii. 
De aceea li se întinde masă mare. In Tran- 
silvania, moașa aşterne pe“ masa un cot de 
pânză nouă, pe care pune un blid cu făină 
de grâu, sare, pâne şi le lasă trei zile şi trei 
nopţi. După trei zile, se văd pe făină ur- 
mele ursitoarelor. In alte părţi, tot din Ar- 
deal, se pune pe masă trei talgere cu grâu 
fiert, trei ] ahare cu apă, trei cu untdelemn 
şi într'o scáfitá câţiva bani. In Banat se 
pune la capul copilului o pogace şi trei cru- 
ceri — câte unu de fiecare zână, o oglindă, 
un pieptene si o lingură de untură, pentru 
ca ursitoarele să poată să mănânce și să se 
gătească. Tot în Banat, prin alte părţi, în spre 
sara a treia după naștere, moaşa pregăteşte 
cina sau cinigoara ursitoarelor. Aceasta se 
face aşa : când soarele-i la chindie, ia o sânie, 
adică o masă rotundă de lemn, şi o acoperă 

cu o pânză nouă. Imprejurul sâniei pune nişte 
brăciri noui, iar la mijloc un blidusel curat 
în care toarnă de 3 ori câte 3 pumni de 
făină de grâu; deasupra pânei pune o lin- 
gură nouă de sare şi una de unt, şi un pa- 
har nou cu apă neîncepută. Apoi de tortile 
bliduşelului prinde trei lumini de ceară, şi 
împrejurul lui pune tot felul de cereale, 
precum grâu, porumb, ete. la apoi măsnra 
pruncului, cu trei fire de mătase roşie, pe 
care le înfăşură împrejurul paharului cu apă. 
Masa astfel pregătită, o pune la capul ne- 
poatei, aprinde cele trei lumini de ceară, 
face de trei ori cruce şi se roagă cătră Dum- 
nezeu ca să trimeată ursitoarele, zicând: 

Doamne, Dumnezeule ! 

Trimete ursitoarele, 

Sá viná toate voioase, 

Voioase gi bncuroase, 

La sânie să pustească, 

Lui X bine să 'mpărţească, 

X putinel să-muncească 

Şi mult bine să trăiască, 

După ce s'a închinat, moaşa lasă sânia să 

stee peste noapte unde a pus-o, având grijă 
fiecare să ţie minte ce vor visà, A doua zi 

vine moaşa cu trei fetiţe până la şapte ani, 
cărora, le împarte lucrurile de pe sánie. 

In Macedonia, se obişnueşte ca a treia zi 
după naștere, să se puie un copil, băiat sau 
fată, ca de 12 ani, ai cărui părinţi trăesc, 
să frământe o turtifá din aluat nedospit, care 
se coace în cenuşa din vatră, și care apoi 
să pune să steie 40 de zile sub perna prun- 
cului. In noaptea următoare se culcă toţi 
mai de vreme şi se închid ușile, care nu se 
deschid pentru nimica în acea noapte, când 
au să vie cele trei mire să scrie norocul și 
soarta pruncului. 

Astfel pregătiţi, părinţii așteaptă ursi- 
toarele, 

Ele vin, intră încet pe fereastră sau pe 
uşă, ge aşează la căpătâiul pruncului, şi încep 
să-i ţese viitorul. 

Cea mai bătrână dintre ele, Ursitoarea, 
ţinând furca în brâu, învârte fusul; cea mij- 
locie, Soarta, toarce firul din caer, iar cea 
mai mică, Moartea, taie firul cu foarfecele. 

După ce i-au tors firul vietei, dacă co- 
pilul s'a născut întrun ceas bun, prind a 
cântă cu vers foarte frumos, și a-i sorţi de 

bine ; iar dacă s'a nascut în ceas rău, încep 
a cântă cu vers duios şi trist, şi sortesc 
numai de rău. Apoi încep a-i da pe rând: 
minte şi noroc, frumuseţe sau urâciune, bo- 
gátie sau sărăcie, întrun cuvânt îi hotărăsc 
viața ce are s'o ducă zi cu zi. 

Românul are multă credinţă în ceasul bun 
şi în ceasul rau: 


Din bătrâni se spune 
Cura că ceasuri bune 
Si căszele sunt: 

Vai de-acei şi-acele 
Care 'n ceasuri rele 
Zic vre un cuvânt! 


Credinţa aceasta în Ursitoare, ca multe 
alte credinţi ale noastre, o-am moştenit — 
după cum am mai văzut — dela romani, unde 
se numiau Parce, şi cari credeau, ca şi noi 
că ele torc firul vieţii. 

+ 

De acuma vine rândul, în viaţa pruncului, 
la un act de cea mai mare însemnătate: bo- 
tezul. 

Nu-i puţin lucru sá botezi pe cineva. 


Intre fin şi naş se nasc legături puter- 
www.digibuc.ro 


DATINELE NOASTRE LA NAȘTERE 43 


nice, și mai cu seamă legături de înrudire, 
de care se ţine mai multă socoteală decât 
de cele fireşti. Dacă un frate botează unui 
alt frate, înrudirea de sânge dispare, şi ei 
nici nu-şi mai zic frate, ci cumetre. 

Intre fini şi naşi, înrudirea întru Christos 
e aşa de strânsă, în cât poporul crede că 
mai puţin pacătucște acel care ar lua în că- 
sátorie pe soră-sa, decât pe cumătra. Si 
această străşnicie se explică prin credinţa că 
` nagul e mai mult decâtuspărintele, care ţi-a 
dat numai viaţa, pe când celălalt te-a creş- 
finat. 

Şi acest păcat este aşa de mare, în cât 
numai atunci ţi s'ar putea ierta, când, după 
ce ţi-ai uns trupul cu ceară şi i-ai dat foc, 
ai putea scăpa teafăr. 

Intr'o baladă din Ardeal, finul pe care 
naşă-sa voia s'o eie de nevastă, îi răspunde: 


Să má ierti naşă, pe mine, 
Nu má pot iubi cu tine, 
Nici vă fiu bărbatul tău, 
Castu nu vrea Dumnozeu ; 
Un fin şi-o naşa se iubi, 
Na fost, şi nici n'a mai li. 

Românul botează cu multă plăcere, pentru 
că Dumnezeu iartă păcatele celora care creg- 
tinează pe alţii. Până şi vestitul Román Gruie 
Grozovanul îşi ispăşeşte păcatele botezánd : 

Apoi Gruie se porneşte 
Şi'n Moldova se iveşte 


Ca un soare ce 'ncălzeşte, 
încălzeşte 


Şi rodeşte. 
Că malt bine 'n lume face 
Sufletul să şi-l împace: 

Crestineazá 

Şi botează; 

Dă de fin 

Câte-an tretin, 

Şi de fină 

O tretină. 

Cel ce nu primeşte să fie nas, face un 
mare păcat. 

De obiceiu, acel care a cununat pe tineri, 
trebue să le şi boteze. Dacă vre-o împre- 
jurare îl împiedică dela aceasta, atunci pă- 
rinfii se sfátuesc pe cine să-şi eie cumátru, 
şi după ce s'au înţeles, se duc. să-l invite 
să li facă, această cinste. 

Cumătrii se pregătesc de cele trebuitoare 

Lucrul cel mai de căpetenie este lumânarea. 

Mai înainte vreme, pe când gospodăria 
noastră eră în floare; pe când la casa fie- 
cărui gospodar se găsiau câţiva stupi, Ju- 
mânările acestea se făceau de fiecare om, 
în casa lui, din ceară curată, scoasă din 
stupii lui. 

Când gospodăriile noastre au început a se 
destrăbălă, când nevestele au'Ínceput a purtă 
fuste, cumpărate din târg, gi a-şi îmbrăcă 
bărbaţii cu suman cumpărat de la dugheană, 
au început să cumpere până şi lumânarea. 
de Paşti de pe la negustori. 

Lumânarea de botez se împodobeşte cu 
flori, mai ales busuioc; cu strămătură, cu 
bumbácel, gi chiar cu cordele de mătasă, când 
naşul e mai cu dare de mână. 

Pe lângă lumânare, trebue numai de cât 
o bucată de pânză, care se numește crijmá, 
în care se învăleşte copilul, după ce-l scoate 
din apa în care a fost cufundat. 

In sfârşit, în zestrea aceasta a copilului 
mai intră gi alte lucruri trebuitoare, precum 
scutece, faşă, etc, 

In ziua hotáritá pentru botez, cumătrii şi 


www.digibuc.ro 


46 ARTUR GOROVEI 


moaga se adună în casa nepoatei, și de acolo 
pleacă spre biserică, unde se face botezul, 
în orice timp, vara -ca şi iarna. In Bucovina, 
unii preoţi îndătinează a boteza şi la casa 
lor, pe când în Macedonia creștinarea se face 
numai "în biserică. 

In Banat, prin părţile Oravitei, când iese 
din casă, moaşa atinge copilul cu creștetul 
de pragul de jos al uşei ca să nu se prindă 
deochiul de el, şi zice: — «Cum se aşează 
pragul sub lemn, aşa să se aşeze şi deochiul 
la cel nou-născut». La eşirea din casă, îl dă 
pe fereastră, zicând : — «Cum se tine fereas- 
tra de casă, așa să se ţie şi pruncul de 
mamá-sa,» 

In Muntenia, naşul trebue să lese în casă 
ceva argint, spre norocul copilului; darul 
acesta este partea moasel. 

Românii din Istria au obiceiul să ducă la 
biserică, odată cu copilul, un paner cu de-ale 
mâncării, ca viaţa pruncului să fie îmbel- 
şugată. 

Prin Bucovina se duce şi preotului cinste : 
o găină, un sip de rachiu, dacă botezul se 
face în casa lui ; iar dacă se face la biserică, 

i le duce moaşa, când îl înştiinţează să vie 
la biserică. Preotul, când primeşte darul, în- 
semnează pruncul, adică-i pune numele. 

Când toate sunt puse la cale, preotul să- 
vârşeşte botezul, după regulele bisericeşti. 

Copilul începe să plângă când îl cufundá 
în apă; acest plânset poporul îl explică zi- 
cand că diavolul, care acuma este nevoit să 
iasă din copil, îl chinueste. Dacă nu plânge 
copilul, pentru românii din Ardeal acesta-i 
semn rău. 

Poporul crede că după crestinare, copilul 
capătă un înger păzitor, care-l apară în tot 
cursul vieţii. 

Copiii învaţă mai multe rugăciuni, ca să 
ştie a se ruga îngerului păzitor. Unele din 
aceste rugăciuni sunt foarte frumoase. 

In comnna Mălini, judeţul Suceava, se gtie 
această rugăciune : 

Inger, îngeraşul meu, 
Roagá-te lui Dumnezeu 
Pentru sufletelul meu, 

Si din zi şi din noapte 

Pán la ceasul cel de moarte. 
Sfântă čruce apăra-mă, 
Inger bun deşteaptă-mă, 

Doamne milueşte-mă, 
Cu crucea păzeşte-mă. 


In Bucovina au o rugăciune mai lungă: 


Inger, îngeraşul meu, 

Roagá-te lui Dumnezeu 

Pentru sufleţelul meu. 

Roagă-te din zi de noapte 

Pân' la ceasul cel de moarte. 

Jar când moartea nemiloasă 

A veni cu crunta-i coasă 

Sufletelul să mi-l eie, 

Atuncea să mi se deie 

Luminiţa mândră 'n mână 

Şi pricestanie *n gură, 

Támaitá învălită, 

Cu ceară acoperită, 

La sfânta biserică dusă, 

Si pe sfânta cruce pusă. 

Mama mea când m'a născut, 

Pe cruce că m'a făcut, 

Pe cruce m'a botezat, 

Sfânta cruce m'a apărat 

De duhul cel necurat, 

Dumnezeu e tot cu mine 

In toate sfintele zile. 

Trei surori a lui Lazăr 
Una Mălina, 

Alta Mădălina, 

Una dalba Rusalina, 

Dimineaţă s'au sculat, 
Şi pe câmp că s'au luat, 
Pe câmpul Salimului 
Şi-a Ierusalimului, 
Şi după ce sau luat, 
Acolo c'au căutat 
Nouă floricele. 
Dară ele 
Floricele 
Nau găsit, 
Ci-au gasit 
O micá-albinita, 
Si din albinitá 
Sa făcut ceruţă, 
Şi din ceruţă, 
Sa făcut o luminiţă. 
Luminiţa s'a aprins, 
Raiul sa deschis, 
Dumnezeu a 'nvins, 
Pe noi ne-a cuprins, 
Şi din gură-a zis: 
«Cine-a şti şi-a spune 
«Astá rugăciune 
«Tot la luna, 
«La săptămâna, 
«Sufletelul şi l-a scoate 
«Din câte rele din toate: 
«Din negură, 
«Din păcură, 
«Din broaşte cât vacele, 

Painjeni cât casele, 
«Din napárci zât fagii, 
«Şi din şerpi cât brazii.» 
În alte părţi, rugăciunea e mai scurtă şi 
parcă mai impunătoare: 
Cruce 'n casă, 
Cruce 'n masă, 
Cruce'n patru cornuri de casá, 
Dumnezeu cu noi la masá, 
Maica sfánta la fereastra 
Îngeraşul má păzeşte, 
Sfanta cruce mă ?ntăreşte ; 
Îngeraşul mi-i lumină, 
Sfânta cruce mi-i hodina 


Prin unele părţi din Ardeal se crede ca 
fiecare capătă, la naștere, pe lângă îngerul 
pazitor, şi nu duh necurat, nu diavol, care 
de-apururea stă în luptă cu îngerul, şi după 
cum birueşte unul sau altul, omul face fapte 
bune, sau fapte rele. 

Lumânarea dela botez are o mare putere 
vindecătoare, după credinţa poporului. După 
cum lumânarea dela Paşti, are puterea de 
a alunga vântoasele şi grindina, tot aga lu- 
mânarea dela botez alungă boala din copii. 
De aceea o bucată din această lumânare se 

iea şi se păstrează în casă, pentru vreme 
de nevoie, iar restul ramâne în biserică. 

În Bucovina, prin districtul Siretiului, este 
obiceiul că după ce se întorc dela botez, 
moaşa se pune pe laifá, în capul mesei, pe 
o perină, iar pe copil îl așează pe o pâne 
şi o bucată de sare ce se află pe masă. Pe 
urmă tatăl cinstește pe moașă cu Dăutură. 
Atunci moaşa zice: 

— Să te văd sănătoasă, nepoată. Dum- 
nezeu să te ridice cu sănătate şi cu braţele 
pline. Cum am ajuns la botez, aşa să ajun- 
gem şi la cununie. 

Nepoata mulţămește cumățrului şi-l cins- 
teşte, apoi moaşa încredinţează copilul ta- 
tălui. 

În judeţul Rădăuţului, tot din Bucovina, 
este datina ca cumătrul luînd copilul și lu- 
mânarea de botez aprinsă, le închină ne- 
poatei, zicând aceste cuvinte: 


Poftim cumătră pruncul acesta 
Pe care l-am botezat 

Şi creştinat, 

Şin lege l-am băgat. 

Ti-1 dăruim dumitale 

Cu pâne şi cu sare, 

Cu darul Sfintiei-Sale; 
Creşte-l uşor 
Şi sănătos, 

În alte părţi din Bucovina, întrarea în 
casă cu noul botezat se face mai ceremo- 
nios. Moaga închină mamei copilul, zicând 
aceste cuvinte: 

Să-ţi fie braţele pline, 

Casa cu noroc şi bine! 
Acesta bine să nu crească 
Dumnezeu altul sá vă dăruiască ! 
Precum aţi ajuns pe acesta 
De l-aţi botezat 

Şi încreştinat, 

Aşa să ajungeţi 

Ca să-l şi creşteţi, 

Şi să vă învredniciţi 

Ca să-l şi căsătoriţi! 

Se vede că în Bucovina s'au păstrat mai 
multe din datinele noastre vechi, de oarece 
mai în fiecare comună sunt obiceiuri uitate 
în alte părţi ale românilor. Așa, în comuna 
Vama, districtul Câmpulungului, sosind nagul- 
cu pruncul acasă, îl închină mai întâiu pe 
la icoane, cu aceste vorbe: 

Să fii, fiule, cinstit, 
De toţi oamenii iubit 

Ca gi sfintele icoane. 

Toti sá se uite la tine, 

Si aşa să ti se 'nchine 
Cum se 'nchina la icoane. 


După aceea feliciteazá pe părinţi: 


Să trăiţi, cumetrilor 
S'ajungeti 
Sá vedeti 
Pe acest fiu căsătorit 
Şi deplin gospodărit, 
Şi s'ajungeţi să vedeţi 
Şi fiii fiilor săi, 
Adică pe nepoţei. 

Apoi naşul desbracă cojocul, îl pune pe 
masă cu mitele în sus, aşează pe fiul său 
de-asupra, și zice: 

Fiule, să trăeşti 
Si sá creşti, 
Si sá te 'omultegti, 
Sá ai atátea oi cu miei 
Si vaci cu vitei 
Si noroc 
Câţi peri în acest cojoc. 


Mulțimea şi varietatea datinelor dela botez, 
arată cât este de însemnat acest eveniment 
în viaţa poporului nostru. 

$ 

Insemnătatea pe care o dă românul crești- 
nării copiilor, şi solemnitatea cu care săvâr- 
şeşte acest act, îşi are origina în Diavol, şi în 
frica de acest duh necurat, de la care vin 
toate nenorocirile. 

El, Necuratul, omoară copiii cari se nasc 
morţi. Aceştia, pentrucá nu au fost botezaţi— 
şi nu puteau să fie, pentrueă un mort nu 
se botează nu se înmormântează la un loc 
cu toţi morţii, ci întrun ungher al cimiti- 
rului, pentrucá se prefac în spirite necurate, 
numiţi moroi, pricolici, vârcolaci, care ies 
noaptea din mormán' gi pricinuest oame- 
nilor multe necazuri. 

In Moldova se crede că moroii, la șapte 
ani după ce au fost îngropaţi, ies din mor- 
mânt, noaptea, mai cu seamă când îi lună, 
intră pe feregti în casele oamenilor și sug 
rărunchii copiilor celor mici. Aceasta supă- 
rare O fac moroii numai când sunt îngropaţi 
lângă casă, cum se face uneori cu copii 
"pierduţi înainte de vreme; dacă, însa, co- 
pilul născut mort e îngropat în ţinterim, 
deşi se preface în moroiu, nu se arată la 
nici, o casă. 

In Muntenia, prin unele locuri, copiii 
morţi nebotezati se îngroapă în grădină, în 
pătul sau după casă, fară popă, fără dascăl, 
fara cosciug, fără pomene, şi fără rugăciuni 

Prin Banat cred că copiii pierduţi, fiind 
nebotezati, se prefac pe ceea lume în tâl- 
kari, cari trăese numai din pomana ce se 
dă pentru ceilalţi copii ; lucrurile furate le 
pun în o traistă, pe care o dau mamele lor 
de pomană. Pe lângă traistă, asemenea, copii 
au câte o oală si câte un băț; în oală pun 
apă, iar cu băţul se apără de ceilalţi tâlhari. 

Dela o vreme i se face şi lui Dumnezeu 
milă de chinurile pe care le îndură, în tad, 
copiii cei nebotezaţi, şi atunci îi scoate din 
iad, îi preface în vârcolaci, şi apoi rátácesc 
prin văzduh, până ce ajung la lună, pe care o 
mănâncă, şi atunci avem întunecimile de lună. 

Au şi părinţii paterea de a împedica pe 
acești copii să ajungă moroi. Prin unele 
părţi din Bucovina, se spală copiii aceştia cu 
aghiazmă, li se face semnul crucei, iar în 
mormânt li se pune piper, tămâe şi usturoiu. 
Apoi mormántul trebue stropit multă vreme 
cu aghiazmă. 

In unele locuri, precum în ţinutul Câm- 
pulungului din Bucovina, patruzeci de zile 
se toarnă aghiazmă în mormânt, prin o 
bortă anume lăsată până în fundul mor- 
mântului. 

In ţinutul Dornei această aghiazmă trebue 
adusă dela şapte biserici, iar în Boian se 
crede că timp de şapte ani trebue turnată 
mereu aghiazmá pe mormânt. Moroiul se 
poate mântui gi mai degrabă, dacă la Iordan 
i se toarnă, pe mormânt aghiazmă dela şapte 
biserici. 

Uneori moroii se arată înaintea oamenilor 
şi strigă într'una: «botez, botez! Atunci, 
dacă ai o băsmăluţă albă, o arunci asupra 
lui, iar dacă n'ai băsmăluţă, rupi o bucată 
din haină, i-o arunci şi zici; «Botează-se 
robul lui Dumnezeu X în numele Tatălui, 
al Fiului și al sfântului Duh, amin!» Prin 
aceasta moroiul s'a botezat, şi nu mai ese 
din mormânt. 

* 

Oare ce nume să punem copilului nostru ? 

St această grijă o au tinerii căsătoriţi, gl 
de cum simte că a devenit mamă, tânăra 

îşi dezmiardă rodul cu numele care îl crede 
ea mai gingaş. 

Dar nu totdeauna se îndeplineşte ceea ce 
plănuește. De multe ori, sau de cele mai 
multe ori, copilul capătă un nume la care 
părinţii nu s'au gândit nici odată. 

Dacă se naște într'o zi mare, sau în ajunul 
ei, capătă numele sfântului care se prăz- 
nueste în acea zi. Unii părinţi ţin sá dea 
copiilor lor numele bunicului copilului ; alţii 
cărora nu li tráesc copiii, le pun numele pe' 
care-l au copiii celor cari au parte de dânșii. 
In sfârşit şi naşul îşi are rostul lui, ba până 
şi preotul. 

Intr'o vreme, mai cu seamă în Bucovina, 
unde actele stărei civile se ţineau de către 
preoţi, aceştia dădeau copiilor, la botez, nu- 
mele alese de dânşii, și nimeni nu ştia cum 
îl cheamă pe copil, până în clipa când preo- 
tul rostia cuvintele: «Botează-se robul lui 
Dumnezen.....» 

Unii preoţi de multe ori îşi rázbunau pe 
părinţii cu cari aveau ceva de împărţit, ori pe 
fetele care păcătuiau, punându-le copiilor lor 

nume întortochiate, pe care cu greu le pu- 
teau rosti cei din sat. 

La poporul nostru chiar numele de botez 
au variat în cursul vremilor. 

Mai pe la început, numele acestea erau de 
obârşie romană. Așa, din Longinus, se trage 
românescul Login sau Loghin ; din Solinus 
aveam pe Sorin ; din Sabinus-Saghin ; din 
Cassius-Casian, 

Unele din aceste au rămas și până astăzi, 
dar ca nume de familie. 

Din Constantinus avem o serie întreagă 
de nume : Constantin, Dinu, cu diminutivele 
şi prescurtárile lor. Din Constans se trage 
Costan, Stan, Stánila şi altele. Andreas a 
dat româneştele Andrea, Andrei, Udrea ; 
Florianus pe Florea, Florin, Florica ; Geor- 
gius pe Giurgea, Giurgiu, George. 

Mai sunt încă şi alte nume de origină 
romană, pe care nu-i nevoie sá le ingirám 
pe toate; putem pomeni însă pe Tatin din 
Tatius ; Domnița din Domitia, ca mai ca- 
racteristice. 

Mai târziu, sub influenţa slavonă, au în- 
ceput a fi la modă nume ca Gavril, Pavel, 

Mihail, Neculai, Vasile, Iacob — nume de 
sfinţi. 

În epoca fanariota, care a fost o stare pe 
loc a poporului nostru, din toate. punctele 
de vedere, au început a ni se poci şi numele, 
şi multe din ele au rămas pocite şi până 
astăzi. Din timpul grecilor ne-am împodobit 
cu Mihalache, Dumitrache, Iordache, şi altele 
uricioase ca acestea. Si tot dela fanarioți ni-au 
rămas numiri ca Frásina, Smaranda, Ne- 
chita, Spiridon, Zamfira, Pintilei, ş. a. 

Pe la mijlocul veacului trecut, a început 
influenţa franceză. De atunci ne-am împo- 
dobit, în lumea târgurilor, cu Alfred, Gaston, 
Edgar, şi altele de acestea, din care unele 
au început a străbate și pe la ţară. 

De câtva timp, însa, am început a ne des- 
meteci și noi şi a ne întoarce din rătăcirile 
acestea, dăunătoare neamului nostru ; au 
început și ai noștri a-şi mai pune copiilor 
nume româneşti, iar prin Bucovina şi Ardeal 
parcă se cam exagerează, dând eopiilor nu- 
mai nume curat romane: Sabin, Liviu, și 
altele. 

În România libera curentul pare a fi mai - 

sănătos ; pe lângă numele sfinţilor, care tre. 
bue să rămâe, se întrebuinţează multe nu- 
miri în contra cărora nu este nimic de zis. 
E foarte frumos, şi sună curat româneşte, 
să se numească cineva Mircea, Sorin, Vin- 
tila, Şerban, Vlad, etc. 

În privinţa asta, va în multe alte privinti, 
am face bine să imitám gi noi pe unguri, 
cărora nu li-i ruşine, ba încă ţin ca o mare 
mândrie, să-şi păstreze numirile vechi, măcar 
că toată lumea ridiculizează unele dintre ele. 


$ 


De multe ori întâlnim oameni cari au două 
nume de botez, unul care stă scris în actul 
de naştere făcut la primárie, şi pe care ma 
nimeni nu i-l ştie, şi alt nume cu care-l 
strigă toată lumea. Aşa, ai să vezi că cutare 
om, în toate actele lui, în registrele gcoalei 
în controalele armatei, e trecut cu numele 
de Dimitrie, pe când neamurile şi prietenii 
îi zic Mihai. 

Lucrul acesta s'a întâmplat și în vremu- 
rile vechi la noi, şi chiar între domnii ţăfii, 
Aşa, bunăoară, Bogdan al doilea, fiul lui 

Ştefan cel mare şi sfânt Domnul Moldovei, 
se mai numia şi Vlad. 

Nu-i de crezut să i se fi pus lui Bogdan 
al doilea și numele de Vlad, numai pentru 
a se deosebi de Bogdan intáiu ; mai de grabă 
trebue să credem că adaosul acesta se dato- 
reste obiceiului care este si astăzi în tot 
poporul românesc, de a se schimbă, uneori, 
numele unui copil. 

Când unui părinte nu-i trăiesc copiii, ori 
îs tot bolnavi, ceea ce însemnează că-i chi- 
nueşte Necuratul, atunci este datina să i se 
schimbe numele de botez, crezându-se că 
sub acest nou nume nu-l va mai recunoaşte 
Ducă-se-pe-pustii, şi-l va lăsă în pace. 

Schimbarea, aceasta se face cu o anumită 
formă : prin vânzare. 

De pildă o femee n'are noroc la băeţi. Ea 
caută pe o altă femee, ai cărei copii sunt 
voinici şi sănătoşi, şi se înţelege cu dânsa 
cum să facă. 

Intro zi anumită, femeea aceasta vine la 
casa prietenei, se apropie de fereastră, o 
strigă pe gazdă, care nu iese din casă, și 
amândouă vorbesc pe fereastră : 

— N'aveţi cumva vreun băiat, întreabă 
vecina. 

Ba avem, răspunde cea din casă; dar 
ce folos, dacă n'avem noroc să ne trăiască. 

— Vindeţi-mi-l mie, că eu, slavă Dom- 
nului, am noroc destul. 

— Ti-l vând. 

— Da ce cereţi pe dânsul? 

— De, ce să-ţi spun!.... așa bujor de 
* îlacău prefueste mult. 

— Eu pot să-ţi dau atâta. 

— Adă banii încoace. 

Vecina întinde banii pe fereastra. 

Gospodina ia banii, şi tot pe fereastră îi 
dă copilul, care se cheamă că-i vândut. 

Toată scena aceasta se petrece cu toată 
seriozitatea cuvenita unui act real, precum 
și este în mintea poporului. 

Poporul, în orice superstiție, nu vede 
numai o formalitate vagă ; tot ceea ce face 
el, porneşte din intima convingere că fiecare 
gest, fiecare guvânt dintr'un descántec, de 
pildă, îşi are un rol, o însemnătate care 
trebue să producă numai decât efectul căutat. 

Pontifii romani rádeau de credulitatea 

celor cari puneau temeiu pe spusele lor; 
preoţii catolici vor fi râzând şi astăzi, în 
altar, şi vor fi zicând, ca și odinioară, când 
taie sfânta împărtăşanie : «Páne eşti, pâne 
vei rămânea», pentru că la dânşii nu-i decât 
făţărnicie, pe când poporul nostru, când 
crede în ceva, crede cu toată puterea convin- 
gerei, ori nu crede deloc,—el nu-i făţarnic. 

După ce străina a luat copilul pe ferea- 
stră, înconjoară cu dânsul casa, apoi intră 
pe uşe zicând aceste vorbe: 

— Nu mi-ţi primi să mân la d-v., că's 
străină, şi de departe, și nu ştiu încotro să 
apuc.... Şi mai am şi copilul acesta cu mine, 
şi nu sunt în stare să merg mai departe 
cu dânsul. 

Mama copilului răspunde * 

— Ba te-om primi, de ce nu... la poftim, 
treci mai aproape. 

Femeea pune copilul jos, şi se aşează gi 
ea pe laitá, ca la sfat. 

Mama o întreabă: 

— Da cum îl cheamă pe băeţel? 

Şi ea îi spune tum îl cheamă, dándu-i 
un alt nume. 

Atáta lucru e destul, pentru a face pe 
toatá lumea sá creadá cá acest copil, astfel 
vándut, de acum nu mai este ín primejdie, 
şi că vatrăi, precum trăesc şi ai cumpárátoarel: 

Seriozitat a cu care s'au petrecut toate 
acestea, lasă în sufletul părinţilor oarecare 
amărăciune. Ei cred că, în adevăr, copilul 
aparţine întru câtva celuia care l-a cumpărat 
şi că pe Ceia-lume nu vor aveă parte de 
dânsul. De aceea prin unele localităţi, pre- 
cum în Bucovina, părinţii își răscumpără 
copiii mai târziu, tot pe fereastră, când cred 
ei că Diavolul i-a perdut cu totul urma 

Cumpărătoarea, când schimbă numele co- 
pilului, nu-i mai pune unul pe care l-a avut 
vre un alt copil al părinţilor fără noroc. Ba, 
prin multe ţinuturi, de pildă în Bucovina, 
nici nu se pun nume de sfinţi, ci mai cu 
seamă nume de fiare sălbatice, de oarece 
este înrădăcinată credinţa că de acestea nu 
se apropie duhurile necurate. 

Aşa se explică pentruce pe mulţi români 
îi chiamă Lupu, Ursu, acestea fiind nume 
de botez, nu de familie. 

Tot dela această credinţă este datina Mo- 

ilor din Ardeal de a-şi boteza copiii cu numele 

Lupu, Grozavu, Ursu, ca să fie scutiţi de 

boale, şi să nu se apropie moartea de dânşii. 
* 


Orice eveniment întâmplat în viaţa lui, 
românul îl sărbătoreşte cu o masă mare. 

Ori cât ar fi el de nevoiaş, ori cât de 
multe belele s'ar grămădi pe capul lui și 
i-ar amári viaţa, el trebue să petreacă, să 
se veselească la întâmplări ca acestea, când 
din moși-strămoşi a apucat că trebue să fie 
veselie. 

Şi ţăranii noştri ştiu să crute de sfiealá 
pe omul sărac, care din pricina sărăciei nu 
ar puteă să urmeze datina strămoşească, nu 
ar puteă să deie masa obişnuită la botez. 

Omul sărac îşi va scoate toată cheltuiala 
făcută, din darurile fiecărui oaspete, daruri 
făcute în aşa fel, încât cel care le primește 
să nu fie întru nimic jignit. 

Masa care se dă în cinstea cumătrului 
mare, sau a cumătrilor mari, dacă sunt doi 
ori mai mulţi, se numeşte cumătrie, 

Cumátria nu se face pretutindeni în ace- 
iaşi zi. 

Bibl. <Minervei», Www.digibuc.ro b 

În unele locuri se obignueste a se face 
în scara botezului; pe aiurea se face în 
seara zilei următoare după botez: în alte 
locun se face peste câteva zile; ba chiar în 
aceiaş localitate se întâmplă să varieze ziua 
aceasta, după împrejurări. 

La cumătrie se poftesc, de obiceiu, numai 
gospodarii, adică oamenii însuraţi, şi nimeni 
nu vine nepoftit. 

Pofta se face de tatăl copilului, sau de 
altcineva din casă. 

În Moldova, prietenul casei care face 
«învitările», întră în casa gelui care ur: 
meazá să fie poftit, ţinând în mână o garafá 
de rachiu și un păhărel. După ce zice câteva 
vorbe de cinste pentru gazdă, umple păhă- 
ruful, îl închină fiecăruia dintre gospodari, 
şi-i pofteşte pe sară la cumătrie. 

Cine-i mai priceput, poftirea aceasta nu 
o face în mod banal, ca în oraşe, unde sán- 
tem obișnuiți cu veşnicele cuvinte: «D. gi 
d-na X au onoare a învita pe d. și d-na 
Y...» Nu; la ţară, hâtrul bun de glume zice 
cam aşa: 

— «Jupânul nânaş şi jupâneasa nânașă, 

împreună cu ai lor cumătri, se închină la 
cinstita faţa d-voastră, ca la un mândru 
codru verde, şi vă pofteşte să osteniti de 
seară până la gazda dumilor sale, că li s'a 
născut prune tânăr şi frumos şi de mare 
veselie s'a umplut casa lor. Tare se vor su- 
păra cinstiţii nánasi şi întreaga cinstită adu- 
nare, dacă veţi da greş la aceasta.» 

La această poftire, gazda răspunde prin 
câteva cuvinte, și apoi se cinstesc. 

Când tatăl copilului, face singur poftirea, 
atunci în Fundul-Moldovei din Bucovina, el 
se duce fără de rachiu în casele yecinilor, 
şi-i pofteşte zicând : 

Poftiti să faceţi un bine 
Să veniţi până la mine 
Că fac astăzi botejune. 

Cei poftiti, în multe locuri, nu se duc cu 
mâna goală. Femeile, mai cu seamă, iau cu 
ele ouă, câte un blid de brânză san făină 
de grâu, sau şi alte lucruri de ale gospodăriei, 
precum câteva fuioare de cânepă, vre-o le- 
gătură de lână, şi când ajung la casa unde-i 
cumătrie,adau darul în mâna mamei, şi zic: 

— «Poftim, de sănătatea lui X. 

După ce s'au adunat toţi musafirii, şi după 
ce mai glumesc între dânşii, se aşează la masă. 

Bucatele cele mai întrebuințate la masa 
dela cumătrie sunt ciorba (zeama), sarmalele, 
friptura, plachia şi plăcintele. 

Friptura şi plăcintele sunt, însă, mâncări 
tradiţionale, care nu pot lipsi dela nici o 
masă mare, de ele fiind legate o rulţime 
de credinţi şi mai cu seamă obiceiuri, care 
nici nu s'ar putea practica fără aceste mâncări. 

Dacă cumva cumătria se face în zile de 
post, atunci se dă de mâncare borş de peşte, 
găluște, peşte prăjit şi vărzare. 

Cei de rasă și moaşa nu se aşează la 
masă, iar musafirii, in cele mai multe locuri, 
stau de o parte bărbaţii şi de altă parte a 
mesei femeile. Nânașului i se dă locul de 
cinste, în capul mesei. 

Când fiecare s'a aşezat la locul lui; şi s'a 
adus pe masă sorbitura, tatăl copilului iea 
un pahar şi închină la cumátrul sau la cu- 
mătra mare, zicând : 

— Cumetre, bine aţi venit la noi cu să- 
nătate ! 

Cumătrul răspunde : 

— Bine vam aflat cy sănătate! Bine şi 
noroc să dea Dumnezeu peste tot locul, şi 
mai ales noului nostru finuţ! 

Tatăl iarăşi zice * 

— Sa trăiţi !... Precum aţi ajuns de l-aţi 
creştinat, așa să ajungeţi să-l şi cununati. 

Cumătrul răspunde : 

— Dă Doamne. 

Cât ţine masa, fiecare închină câte un 
pahar în cinstea cumătrului şi pentru sănă- 
tatea finului. 

Unele din aceste felicitări se fac în ver- 
suri, precum se obicinueşte prin Bucovina, 
uude cel ce închină în cinstea cumătrului 
zice: 

Cumătre mare! 

Precum ai ajuns să botezi, 
Aşa să ajungi să şi cununi, 
Să ai tot fin de fin, 

Să-ţi fie voia deplin! 

Şi acuma vine rândul glumelor şi al vog 
belor de spirit, în privinţa cărora poporul 
nostru este neîntrecut. 

Cumătra mare, când îi vine rândul să 
cinstească, ridică paharul gi zice: 

Dragu-miji paharul plin 
Si badea nu prea batrán. 
Dragu-mi-i paharul ras 
Şi bádifa nu prea gras. 


Vreunul din mesenii gagalnici, vrând să 
facă pe cumătra mare să beie tot paharul, 
răspunde: 


In fundul păharului 
Sănătatea omului, 

Deci cine nu bea de duşcă, 
Acela moare de puşcă, 


Pe la Bălişte, în Ardeal, se mai rostesc 
şi versurile acestea : 


Ce frumoasă adunare: 

Tot de cei ce scurg pahare; 
Deci, cel ce bea să trájasca, 
Cel ce nu bea, sá plesneascá. 
Cel ce bea e un om 'bun; 
Cel ce nu bea, e nebun. 

Cel ce bea, e om voinic; 
Cel ce nu bea, e calic. 

Cel ce bea, e om voios; 

Cel ce nu bea-i ticălos. 

Cel ce vinul nu va bea, 
Nici în raia nu va intra, 
Căci şi Sfântul Petru zice: 
Beti vinul sá nu se strice, 

Cumătrul şi cumătra sunt, însă, obiectul 
atentiunei generale şi a tuturor glumelor. 

In pilda lor, numai ce auzi pe unul dela 
un colţ de masă: 


Lelea albă ca omătul, 

Se iubeşte cu cumătrul; 
Da cumătra să nu ştie, 
Vorbă 'n casă să nu fie, 
Lelea albă cum e caşul, 
Se iubeşte cu nănaşul, 
Da nănaşa sá nu ştie, 
Lungă vorbă să nu fie. 
Brudănaş cu vârtul verde, 
Cumátra spráncene negre, 
Cine-o vede mintea-şi pierde! 


Când se întâmplă ca să meargă vorba, 
„prin sat, despre cumátra, un răutăcios adaogă: 
Lelea albă ca vătrarul 
Se iubeşte cu jandarul. 
Prin Bucovina, unde evreii sunt stăpâni 
pe sate, se mai aude şi aşa: 


Lelea albă ca ceaunul 
Se iubeşte cu jupânul. 


Când se pun pe masă sarmalele sau gă- 
lustele, dacă cumătria-i în zi de post, moaşa 

aprinde lumânarea de botez — sau lumânările 
dacă sunt două, — le pune într'o cofiţă, şi 
cofiţa o aşează pe masă și zice: 


Bună vremea la dumneavoastră 
Cinstiţi meseni şi gospodari, 
Dar mai ales lá cumătri işti mari! 
Iată că v'aduc lumini frumoase, 
Strălucite, luminoase, 
Inaintea dumilorvoastre 

Să şadă, 

Să ardă, 
Să vă vedeţi de voioşi, 

De bucuroşi 

Şi de frumoşi: 

Să le priviţi, 

Sá cinstiţi 

Şi sá vá veseliti; 

La ele să cátati, 

Sá vá ospátati 

Si să vá bucurati! 


Moaşa ia apoi copilul din braţele mamei, 
şi-l închină înaintea cumătrilor, aga; 
Bună vremea la dumniavoastră 
Cinstiţi meseni şi gospodari, 
Dar mai cu de-ales 
La dumniavoastrá, cumătri mari! 
Bine v'am găsit sănătoşi 
Şi voioşi! 

Iată, v'aduc un fin al dumniavoastră, 

Dela nănaşi pocinoc, 
Dela Dumnezeu noroc! 
Poftim, cumătră mare, 
Dărueşte finului dumitale 
Ce te trage inima, 
Ce-i vroi, ce ţi-a plăcea! 

Cumătra mare răspunde: 
Multámim, moşică dragă ! 
Multámim că l-ai adus 
Si 'naintea mea l-ai pus; 
lan să-l văd câtu-i de mare, 
De isteţ şi de frumos. 
De voinic şi sănatos! 


Cumătra mare ia copilul îu braţe, îl sărută 
pe frunte, apoi îl dă altei cumetre, și tot 
“aga se periudează la toţi oaspeţii, până ce 
ajunge la cumătra care l-a luat întâi în braţe, 
şi fiecare dă copilului în dar bani, care cât 
poate: un leu, doi lei, alţii şi mai mult, 
alţii mai puţin, dar oricine se fereşte de a 
da altfel de baui decât de argiut, aşa că 
cincizeci de bani este darul cel mai mic. 

Când dá banul, oaspetele zice: 

Poftim, moşică dragă, 
Dela noi cam puţintel, 
Dela Dumnezeu mai mult. 

Pe ajurea, precum in satul Bosanci de 
lângă Suceava, in Bucovina, cumátrul mare, 
când îi dă moaga copilul în braţe, ia un 
talger, în care pune banii ce vrea să-i dă- 
ruiască ; ceilalţi oaspeţi pun şi ei darul lor, 
apoi cumătrul pune talgerul pe pieptul co- 
pilului, și astfel îl dă mamei sale, zicând: 

— Poftim cumătră, grijiţi şi păstraţi, să 
aibă finuţa noastră de salbă şi cercei. Dela 
noi puţin, dela Dumnezeu mai mult, însutit 
şi înmiit, 

Cei de casă zic așa: 

Mulţămim, cumătre, mulţămimi 
De unde v'aţi cheltuit 
Dumnezeu sá vă 'mplinească 

Insutit 

Si "nmiit! 

Sa trăiţi, 

Să sporiti, 

Tot din fin 

In fin, 
Cum ati ajuns să-l botezați, 
S'ajungeti să-l cununati. 

La care cumătrii răspund: 


— Amin! Dee Dumnezeu! 
Dupá ce s'au stráns darurile pentru copil, 

se dă câte ceva şi pentru moaşă, într'un 
talger pe care ea îl pune pe masă. 

In Bosanci moaşa pune pe masă un colac 
lungăreţ, numit pupăză, făcut anume pentru 
aceasta, şi punându-l înaintea cumătrii mari, 
zice : 

Poftim, gospodari cinstiti, 

Cum staţi aici şi cinstiţi 

Tot aşa binevoiti 

Şi 'n pungă mâna bágati, 

Parale albe cătaţi ; 

Şi de mărunte v'aflati. 

Chiar şi întregi să luaţi, 

In pupăză le 'mplântaţi, 

Şi moşicăi i le daţi, 

Să aibă şi ea în ist an, 

Mucar de un peştiman 

Şi mogoiul de-un caftan, 

Că aşteaptă mai de-un an. 

Fiţi buni, fiţi buni şi 'mplántati, 

Nici decum să n aşteptaţi 

Ca să fiţi prea mult rugaţi, 
i moaşa, de trăeşte, 

Fiecărui trebueşte, 

Azi la unul, mâni la altul. 

Şi tot asa la 'ntreg satul. 


Mesenii împlântă în pupăză banii pe cari 
vor să-i dăruiască moagel. 

In alte părţi, cumátrul mare ia o plăcintă 
şi o bucată de friptură, infige în plácintá o 
monedă, şi apoi le dă moaşei. Moaşa, jucând 
cu plăcinta în mână, se duce pe la fiecare 
oaspete, care-i dă câte ceva. 

In ţinutul Dornei din Bucovina, darurile 
copilului se dau înainte de masă. 

Inainte de a începe oaspeţii să mănânce, 
moaşa pune copilul pe masă, dinaintea cu- 
mătrului, după ce mai întâiu l'a supărat pe 
copil, ca să plângă. Dându-i copilul, moașa 
spune cumătrului că plânge, pentru că îi 
trebue bani de opinci, de căciulă, de iţari. 

Cei de faţă, începând cu cumătrul mare, 
pun banii lângă copil, unii zicând că-i dau 
pentru pâne, alţii pentru sare, iar alţii zic: 

Eu dau pentru sănătate, 
Că-i mai bună dintre toate, 

Prin judeţul Sucevei, moaşa, când prezintă 

nănaşului copilul, zice aşa: 
Din găoază din rogoz 
A ieşit ist făt frumos, 


Şi cere scufă şi salbă 
Să se ducă 'n lumea albă, 

Cere cal de călărie 

Şi o stea la pălărie 

Cu să treacă de pustie; 

Şi mai cere un cal breaz 
Că-i fecior de om viteaz. 
Dă-i măicuţă-un oboroc 

Ca să-şi cate de noroc, 

Şi mai dă-i máicutá-o sită 
Ca să-şi cate de ursită; 

Şi mai fă-maică-o plăcintă 
So mâncăm până la nuntă. 
Ca grâul X. să crească 

Şi 'ntru multi ani să trăiască, 

Dupá-ce au ospátat și s'au veselit, întrun 
târziu musafirii se împrăștie. 

Despărțirea de gazde nu se face, ca în 
toate zilele. Nu se zice: «rămâneţi sănătoşi», 
sau alte formule de acestea obișnuite. Se 
observă şi cu această, ocazie un ceremonial 
deosebit. 

Cumătra mare, îşi ia rămas bun cu un 
cântec, care sună cam asa: 

Frunză verde lemn de nucă 
Mi-a venit vremea de ducă; 


Mi-a fost vremea mai de mult, 
“Dar eu na m'am priceput. 


Se mai cântă şi altfel: 

Sara bună mi-aş lua, 

Nu mă 'ndur de dumneata, 
Cumătriţă, draga mea, 

Sara bună, eu mă duc 
Multámim, gură de cuc, 
Sara bună, nu de tot, 

Că am gând să te mai văd. 


Gazdele vor să mai ţie pe musafiri, să 
mai petreacă. Mama copilului zice: 


Cumătră, cireşă-amară 

Fă-mi cu ochiul pân' afară; 
Mumătră, cireşă dulce, 

Fă-mi cu ochiul când te-i duce. 


Cumătra vrea să plece cu tot dinadinsul, 


dar mama copilului zice: 


Dragu-mi-i, boeri, de voi, 

Chaţi venit până la noi, 

Şi mi-i drag de Dumniavoastră, 
Caţi venit la casa noastră, 

Da de-acum mai dragi mi-ţi fi 
Că, şi mai des mi-ti veni, 


Dacă vede gazda că cumătra nu glumește, 


şi se pregăteşte de plecare, o petrece până 
la poartă, cântându-i: 


Cumátrita mea cea dragă, 
Mi-a trecut acum de şagă, 

Cumátrá, cumătră hăi, 
Când aud de sara bună 
Mi se uscă limba 'n gură. 

Când au ajuns la poartă, se face încă odată 
cinste, cu un păhăruţ de băutură, şi apoi se 
despart, urându-şi fericire şi sănătate, 

Uliţele satului clocotesc de chiuituri şi 
cântece de veselie; în curând apoi liniştea 
se întinde, ca o negură, peste tot, şi a doua 
zi fiecare îşi începe traiul obişnuit. 

* 


Seria datinelor la botez, nu sa isprávit 
numai cu această cumătrie. 

Naşul trebue să-şi scalde nepoata, 

Scăldătoarea aceasta se face şi ea cu anu- 
mite formalităţi: 

Afară de naş, nici un alt bărbat nu este 
îngăduit a lua parte la această ceremonie. 

Moaga pregăteşte scăldătoarea, sau scdl- 
dusca, precum se zice în Bucovina, punând 
în apa neîncepută busuioc, mărar, mintă, 
romaniţă, şi altele, care au darul de a trans- 
mite copilului toate calităţile lor. 

Se înţelege că aghiazmă se pune si în 
această scălduşcă, precum se obişnueşte a se 

pune și în cea dintâi scăldătoare de după 
naştere, 

Moaşa vâră copilul în apă, iar nașul aprinde 
lumânarea care a servit la botez, şi picură 
cu dânsa cruciş în scăldătoare, în care aruncă 
şi câţiva bani, și apoi cumătra mare scaldă 
copilul, îl învălește în críjma în care a fost 
pus după ce s'a-scos din botez, şi după ce-l 
şterge cu crijma în gură, subsuori si 'n 
urechi, îl dă mâni-sa, zicând: 

Poftim, tine-1! 

Să fie voios, 

Sănătos şi frumos, 
Lucrátor, 

Ascultátor 

Şi "ndurátor. 

Să trăiască 

Şi să crească ; 

Să fie harnic, foc; 

Să aibă mult noroc 
Iar dumneata, cumătră, 
Ca o mamă adevărată 
Sá trăeşti, 

Să poţi să-l creşti 

Şi să-l povátuesti. 

Mama sărută mâna cumătrei şi-i mulţă- 
meşte zicând : 

Multámim, cumătră, 
Că Vai botezat, 
Şi lai creştinat, 

O importanţă deosebită se dă locului unde 
se aruncă apa tare a servit la scăldătoare, 
si aruncarea aceasta se face cu mare cere- 
monial. 

In scăldătoare nu numai că s'a turnat 
aghiazmă, care a sfinţit-o, dar în apa aceasta, 
Sa luat şi sfântul mir, cu care a fost uns 
copilul la botez. De aceea nu se poate 
arunca ori şi unde. 

Dacă în apropiere se află vreo apă cur- 
pătoare, scăldătoarea se aruncă în ea; de 
nu, se varsă în livadă, la rădăcina unui 
pom, ori în grădina cu straturile. 

Moașa ia cGvăţica cu scăldătoarea; cu- 
mătra ia lumânarea de botez, aprinsă, o 
sticlă de rachiu îndulcit cu miere și urmate 
de celelalte femei cari au azistat la scăldă- 
toare, iese din casă, prinzându-se de mână 
și formând un fel de danţ, se duc până la 
locul hotărît de mai înainte, tot jucând, 
cântând și strigând: 

Hopa, hopa, 
C'a zis popa 

Sá jucám 

Si sá cántám, 

Sá ne 'nvăţăm, 
Bine 'n lume sá facem, 
De rău să ne apărăm, 
Sá nu facem nici când rău, 
Să fie lui Dumnezeu 

Neplácat 

Si urit. 
Sá facem numai frumos 
Sá placá si lui Christos, 
Sá facem numai plácut 
Sá placá duhului sfánt, 
Si sá facem numai bine, 
Să placă la origicine. 


Ajungând la locul acela, de pildá la un 
pom, răstoarnă covăţica, apoi o aşează cu 
gura în jos gi se așează moașa pe dânsa, 
zicând : 

S'a răsturnat covata, 

Sä trăiască nepoata; 

Şi s'a răsturnat de odată 
Să mai facă înc'o fată, 
S'a răsturnat pe-un picior, 
Să mai facă şi-un fecior. 


Celelalte femei cari au stat roată în jurul 
moașei, încep a cânta: 

Joacă moaşa pe covată 
Sá mai aibă câte-o fată, 
Joacă moaga pe ştiubeiu 
Sá mai aibă nepoţei. 

Să trăiască, nepotul, 

Să mai facă şi altul, 

Să trăiască, nepoata 

Să mai facă şi alta. 
Nepotul dac'a trăi, 

Noi bine ne-om veseli 

Cu fete şi eu feciori, 

Că de-acestea ne-a fost dor. 
Să jucăm, să ne veselim, 
'Tot de-acestea ne gátim. 
Şi nepotul să trăiască, 
De-acestea să ne gătească, 


Si cum stă moaşa pe covată, femeile joacă 
în jurul pomului şi a moaşei, chiuind aşa: 
Dragul mamei sugător, 
Să tráesti, sá creşti uşor, 
Să fii tatei de bun spor, 
Şi mamei de ajutor 
De pe vatră pe cuptor. 


Dacă e fată, chiuitura e altfel: 


Draga mămucăi pupuşă 

Să trăeşti, s'ajungi mătuşa, 
Să fij bună jucăuşă 

Cu gunoiul după uşă. 

In timpul cât se învârte a treia oară în 
jurul pomului, se chiuie astfel, la adresa naşei: 
U, iu, iu, nânaşă mare, 
Ia şi suflă 'n lumânare, 
Doar a arde şi mai tare 
Să svârlim cea, scăldătoare 
In grădina cu florile, 
Să strângem nurorile. 

Sfârşindu-se gi invártitura si chiuitura, 
cumátra mare stánge lumánarea. 

Când se scoală moaşa de pe covatá, în- 
deamnă pe femei să sară peste covată, ca 
să aibă noroc şi ele să capete un fecior ori 
o fată: 

Hai, săriţi peste covatá, 
S'aveti şi voi câte-o fată; 
Dar sáriti cam năltişor, 
S'aveţi şi câte-un fecior, 

După ce uu sărit peste covată, unele în 
serios, altele mai în glumă, cumătra mare le 
cinsteşte pe toate cu rachiul îndulcit cu 
miere, şi ceeace rămâne în sticlă, aruncă la 
rădăcina copacului, unde s'a turnat gi scăl- 
dătoarea. i 

Intoarcerea în casă, se face tot cu un ce- 
remonial special. 

Femeile impodobesc pe moașă. 

Dacă-i vară, o înfloresc cu diferite flori; 
dacă-i iarnă, îi pun numai câteva fire de 
busuioc, și fiecare dintre ele îşi pune busuioc 
la ureche. Şi tot ţinându-se de mână, cân- 
tând şi chiuind, intră în casă, 

In unele locuri din Bucovină, precum în 
Boian şi Mahala, femeile pun pe moaşă în 
covaţică, și asa o aduc în casă. Asta, se face 
pentru mai mult haz. 

La toată ceremonia aceasta a aruncárei 
scăldătoarei, naşul n'a luat nici o parte. El 
a stat în casă, vorbind cu mama copilului, 
şi dându-i sfaturi bune cum să-l crească şi 
să-l facă gospodar de soiu. Când danţul intră 
în casă, moaşa se desprinde dintre jucăuşe, 
ia copilul cu perină cu tot în braţe, îl dă 
naşului, și zice: 

Cinstite cumătre mare! 
Poftim un cioban la oi, 
Că pe dealuri şi pe văi 
Toată vara le-a purta, 
Şi le-a paşte si 'nturna, 
Pe dealul cu florile 

El a paşte oile; 

Pe valea cu carpenele 

A înturna caprele. 

Caprele's ¡uti de picior, 

Dar şi el e sprintenior, 

Ciobănaşu-i mititel, 

Dar fiindcă-i uşurel 

De picior, îi bun şi el 

Mácar că e mititel, 

Când îl pune pe mâna cumătrului, moaşa 

zice: 

Cinstite cumătre mare! 

Poftim că finul cel mare 

Cere numai o oaie mure, 

Iară cel mai mititel 

Cere-o vacă cu vitel. 


Nânaşul, luând copilul în braţe, pune pe 
crijmă o sumă de bani, cât îl ţine punga, 
ca dar pentru finu-său, zicând: 


Poftim, moaşă, de-un purcel, 
Să aibă parte de el. 


După aceasta moașa încredinţează copilul 
-mamei sale. 

Pe aiurea, cumătra mare dă copilul în 
mânile mamei, zicând aceste cuvinte: 


Poftim, cumătră, finul 
Cu pâne şi cu sare, 
Cu darul sfintiei sale. 

Eu lam scăldat, 

L'am spalat, 

L'am îmbracat 

Şi lam înfrumusețat. 

Iar Dumniata-l ţine 

Şi mi-l creşte bine 

Cu noroc şi sănătate 

Ca să ai de dânsul parte. 


La această urare, mama copilului răspunde: 


Multámim, cumátra! 

Cum ai ajuns de l'ai botezat 
Şi încreştinat, 

Aşa s'ajungi să-l şi cununi. 
lar lumina aceasta, 

Cum ai făcut-o, 

Şi ai gătit-o, 

Şi ai impodobit-o, 

Aşa s'9 vezi şi 'n Ceea lume 
De gătită 

Şi împodobită. 


Lumina de care se pomeneşte, este lumâ- 
narea de botez, pe care atunci moașa o stánge 
în grindarul casei. 

Scăldătoarea se sfárgegte cu o masă, care-i 
cu atât mai îmbelşugată, cu cât sunt şi gaz- 
dele mai cu dare de mână. 


* 

Creştinul care a primit, de la cumătrul 
său, atâtea daruri la botezul copilului, trebue 
să-i mulţămească într'un chip mai deosebit, 
să-i arăte recunoştinţa, 

Aceasta se face ducând cumătrului colaci. 

Manifestarea de mulţumire pentru că i-a 
creștinat copilul, sau răspuns la cinstea fă- 
cută, acest; obiceiu, colăcimea, se contundă 
adesea cu superstiţiile Săvârşește un păcat 
acela care nu duce colaci. 

Dacă pruncul a murit, şi părinţii lui nu au 
dus colaci naşului, se crede că acest copil 
se leapădă de părinţii lui, şi nici nu se mai 
roagă lui Dumnezeu pentru dânşii. 

De aici putem înţelege cu câtă sfinţenie 
trebue să urmeze şi această datină. 

Colacii cari se duc cumătrilor, sunt mai 
mari şi mai cu îngrijire pregătiţi de cât cei 
obişnuiţi. De regulă se împletesc în câte 
patru, şase şi câte opt împletituri, și se mai 
înfloresc chiar cu flori. 

Când copilul botezat trăeşte, colacii trebue 
să fie cu soţi, şi acoperiţi cu o pânzatură, 
tulpan, testimel, basma, naframă, etc. 

Când copilul e mort, colacii sunt fără soţ, 

iar învălitoarea trebue să fie sub colaci, care 
stau descoperiţi. 

Tot pentru copiii morţi se duce si pomişor, 
împodobit cu lumânărele, fructe — mere, 
perje, nuci — şi un sip cu mursă sau o ul- 
cicufá cu apă. Acestea se dau de pomană, 
pentru ca sufletul celui mort să aibă pe 
Ceea-lume. 

Când ajunge cu darurile acestea la casă, 
cumătrul, i le închină cu o orafie, pe care 
dacă nu o poate spune tatăl copilului, care 
nu e bun de gură, însărcinează pe altul să 
o rostească. 

Oraţiile care se spun în asemenea ocazii, 
sunt în felul acesteia + 


Bună ziua, 

Bună ziua 

La d-ta cumătre mare 

Şi la d-ta, cumătră mare! 
Ne arătăm cu colácei ; 
Călăceii-s mititei 

Dar mândri şi frumugei, 
Că-s făcuţi din grâu frumos 
Ca şi faţa lui Christos. 
Colacii ni-s mititei, 

Dară voia noastră-i mare 


www.digibuc.ro 


90 ARTUR GOROVEI 


La faţa dumitale, 

Şi voia noastră-i deplină 
Şi inima încă ni-i bună. 
Poftim de întinde mâna 
Că ţi-e vina. 

Uită-te în sus şi 'n jos 
“Si la faţa lui Christos. 
Sá laşi inima păgână, 

Să iai inimă română, 

Sá prinzi colacii în mână, 
Uită-te în fundul covátelei 
Găsi-vei funia vitelei... 
Cum ai ajus a-l boteza, 
S'ajungi a-l şi cununa! 


În caz când copilul aceluia care 


aduce 


colacii este mort, oraţia aceasta este astfel- 


Ne arátam cu colácei, 
Colácei de gráu frumos 

Ca si fata lui Christos. 
Colácei-s cum i-a dat 
Dumnezeu cel prea 'ndurat; 
Dará voia noastră-i mare 
Cátrá fața dumitale ; 

Voia nostră îi deplină, 

Că-i dăm din inimă bună. 
Poftim, cumătră, de-i primeşte 
Pentru numele lui D-zeu 

Şi de sufletul lui X. 

In unele localităţi, precum în satele Ră- 
dăşeni şi Mălini, din judeţul Suceava, so 
obişnueşte a se duce trei „soiuri de colaci: 
colaci de mort, colaci de scaldătoare şi co- 
laci coperiți. 

Colaci de mort se duc după înmormântarea 
pruncului botezat. 

Colaci de scaldátoare sc duc de părin- 
tele copilului, împreună cu moașa, care-i 
închină cumătrilor, zicând : 


Bună vremea, cumătri mari! 
Se'nchină finii D-voastră 

Cu colaci de grâu frumos, 
Faţa Domnului Christos. 
Cum vedeţi, colacii-s mici, 
Pentru că şi finii-s mici, 
Dară voia lor li-i mare 
Asupra fetii D-voastră. 

Li se roagă să-i primiti 
Dará să nu banuiti, 

Că daća finii D-voastră 

Or creşte mari şi-or trai, 

Şi colacii i-or mai mări, 
Voia D-voastră-or împlini 

Şi D-voastră-ţi cheltui. 
Poftim, să vă [ie de bine! 
Dar.... nu uitaţi nici de miue! 

Colacii coperiți se duc mai târziu ca cel- 
laiţi, şi cu mai multă ceremonie, 

Intr'o zi hotáritá de mai înainte, si de 
obiceiu după-jumătate de an, sau chiar după 
un an de la botez, părinţii intovárágiti şi de 
câţiva prieteni, duc întrun paner acoperit 
cu o pânzătură, colaci în greutate de opt 
oca, orez, săpun, zahăr, două păpuşi de smo- 
chine, coarne de mare, o garafă de vin, pe 
care moaşa le închină cumătrilor, zicând 
această oraţie : 


Bună vremea, cumătru mare ! 
laca se'nchină final d-tale 

Cu colăcei 

Frumugei! 
Colácei's cam mititei 
De-abia-i ţiu în mână de grei. 
Da se roagă cumătri d-voastră 
Cătră cinstita faţa d-voastră, 
Că după cum îs ei de ostenitori 
Să nu fiți bánuitori, 
Ci să fiţi binevoitori. 
Şi de colaci primitori, 
Poftim, să vă fie de bine; 
Şi să vă 'ndurati a pune 
În fundul továtelei 
Funicica vitelei. 

Da de-ar fi şi-o cârlănică, 
Că nu-i trebue funicica, 


Ardelenii au foarte frumoase oratii de 
acestea. Pe lângă Şomcuta-mare se cunoaşte 
oraţia următoare: 


Cinstiţi boieri de cinste! 
Este rând 

Şi cuvânt 

Dela Dumnezeu cel sfânt 
Întăia oară, 

Şi-a doua oară 

[ste rândul 

Şi cuvântul 

Maicei Precistei 

Şi-a apostolilor 

Şi-a tuturor sfinților ; 

Tar al treilea rând 

Este cuvânt 

Dela gazdele de loc. 
Da-li-ar Dumnezeu noroc, 
-Cinstiţi cumátri mari 

Ai nánagilor celor mari... 
Stim noi drept gi-adevarat 
Cum Dumnezeu a lăsat. 
Că doară noi am avut 
Nu tocmai tare de mult 
O odraslă din trupul nostru, 
Care 'n maica mănăstire 
Prin rostul nânaşilor 

Şi-a preotului de loc 

A primit sfântul botez, 
Dară una noi nu ştim: 

Cu ce să le multímim; 
Şi-una nu ne pricepem: 
Cu ce o să le întorcem? 
Întoarcă-le Dumnezeu 

Cu mia şi cu suta, 

Dar şi noi tot le răspundem 
Doi colaci de grâu frumos 
Ca pelita lui Christos 

Si strigăm toţi la Christos! 
Să dea Dumnezeu noroc 
Şi viaţă la poroboc, 

Şi cu doi potilati laţi 
Tocmai din târg cumpăraţi, 
Din târg de la Tiligrad ; 
Niste zodii de mátasu, 

Să le poarte sănătoasă 
Cinstita gazdă de casă. 
Ştim drept şi-adevărat, 
Cum Dumnezeu a lăsat, 
Cam avut, din întâmplare, 
Şi-o cinstită moaşă mare, 
Dumnezeu să ni-o trăiasca 
Ca şi de-acum să moşească, 
Şi la dânsa nu putem 
Zoalá să i-o întorcem, 
Întoarcă i-o Dumnezeu 

Dar noi tot îi răspundem 

O pâne de grây curat, 
Cum Dumnezeu l-a iăsat, 
Şi-o zadie de matasă 

Ca s'o poarte sănatoasă, 
Avut-am şi-un ceteras 
Înăltuţ şi drăgălaş, 

Fură de care 

N'am fi în stare 
Treaba-aceasta s'o fácem. 
Si lui încă-i răspundem, 
Lu colac de grâu frumos 
Ca peliţa lui Christos, 

Să, dea Dumnezeu noroc 
Şi creştere la poroboc. 
Tar ştim drept şi-adevărat 
Cum Dumnezeu a lăsat 
C'am avut şi-un chemător, 
Om voinic şi cu bun spor, 
Care pe toţi ne-a chemat 
Şi aici ne-a adunat, 

Şi pân 'ce ne-a adunat 
Sărit-a el multe garduri. 
Trecut-a multe prilazuri;o 
îi răspundem deci şi lui 
Un colac de grâu frumos 
Ca pelita lui Christos, 

Să strige şi el noroc 

Şi creştere la poroboe! 
Ştim drept si-adevárat 
Cum Dumnezeu a lasat, 

C'am avut gi un socaciu 
Fără pic de gaci, 

Care mult sa mai trudit 
Şi mult pe mânuri s'a fript 
Tot puind şi luând 

Oalele de la foc... 

Îi ráspundem deci şi lui 
Un colac de gráu frumos 
Ca pelita lui Christes. 

Sá strige si el la Christos 
Ca sá dea mult noroc 

Şi creştere la peroboc. 


Colăcimea se sfârşeşte iarăş cu o masă 


gustoasă, precum se încheie toate petrecerile 


românilor. 
k 


Acestea sunt datinele poporului nostru la 
naştere. 

De sigur că prin unele localităţi vor fi și 
alte obiceiuri, nedescrise în aceste pagini, şi 
care sunt încă necunoscute, pentrucă nu a 
avut cine să le deie la lumină. 

Şi încă un lucru mai este sigur: datinele 
strămoşeşti se prăpădesc, şi în locul lor se 
introduc, pe la sate, obiceiurile urîte din 
mahalalele târgurilor. 

Şi e mare păcat! 

AUTORII CLASICI 


Alecsandri V.—Poezii ... .... . . . . 1.50 
— Teatru, vol.I] ...... ©... 1.50 
— Teatra, » II........, . . . 1.50 
— Teatru, > INI. ahaaa’ 1.50 
— Teatru, » IV. .. ,... .. >e 1.50 

— Poezii populare ale Românilor . . . . 1.50 


Alecsandrescu Gr. — Versuri şi proză , . . . 1.25 
Bălcescu N. — Istoria Românilor supt Mihai- 


Viteazul . . ee cesso istos 1.50 
Bolintineanu D. — Poezii .. .. ... . . . 150 
Creangă I.— Opere Complete . .. . . . . „ 1.50 
Eminescu M. Geniu Pustiu... .. . .1.50 
Eminescu M.—Poezii Postume . ...... 1.50 

= POZĂ, s so e aa: war bee di Pisa vă 1.50 

—  Serieri politice şi literare . .. ..... 1.50 

— Literatura populară, ,........ 1.50 
Filimon N.— Ciocoii vechi şi noi ...... 1.50 
Ispirescu P.— Legendele sau basmele Româ- 

Ispirescu P.— Poveştile unchiaşului sfătos . . 1.50 
Negruzzi C. — Proză ,.. .. ..... 
Odobescu Al. — Opere com lete, "vol. | ...1.50 

de Geniu Pustiu, Poezii Postume și Poezii de Eminescu 
eu preţul lei 3 — volumul. 

Biblioteca Minervei ||. 
a 30 bani volumul |! 
Cuprinzând atât opere datorite scriitorilor 


noștri celor mai de merit, precum și tra- 
duceri, după capodoperile străinătăţii. 


o | E BE e o 
Lipsa unei asemenea biblioteci, constiin- 
cios întocmită, şi româneşte redactată, 


se simţea prea mult, ca publicul cititor 
să mai poată aşteptă. 

Dacă «Bibliotecile» de până acum, înte- 
meiate numai în vederea cástigului 
bánesc, şi-au creat cititorii lor, cu atât 
mai mult avem încrederea că BIBLIO- 
TECA MINERVEI, ale cărei scopuri sânt 
din cele mai curate, îşi va creà pe ai săi. 

Spre acest scop, BIBLIOTECA MINERVE! 

ecrutánd nici un sacrificiu: 

VA APAREA LA DATE FIXE ŞI NESCHIM- 
BATE, VA PUBLICA ADEVARATE LU- - 
CRARI DE MERIT, şi nu va nesocoti nici 


una din cererile cititorilor săi. 
Librăria editoare «MINERVA» 
B-dul Academiei 3. — Bucureşti, 

